Шаран районының Баҙғыя ауылында йәшәүсе Алексей Фомин Рәсәйҙең дәүләт наградаһы - Жуков миҙалы менән бүләкләнде\nЖуков миҙалы Ҡыҙыл Армия, Хәрби диңгеҙ флоты, НКВД хәрбиҙәренә һәм партизандарға илбаҫарҙар менән көрәштәге ҡаһарманлыҡ өсөн тапшырыла. Миҙал Георгий Жуковтың тыуыуына 100 йыл тулыу айҡанлы булдырылған. Юғары награданы Алексей Александровичҡа мәктәп уҡыусылары алдында район ветерандар советы рәйесе тапшырҙы. Яугир өсөнсө Белорусия фронтының 123-сө уҡсылар полкы составында һуғышҡан. 91 йәшлек ветеран фронт иҫтәлектәре менән бүлеште, йәш быуынға теләктәрен еткерҙе.


Оҫта ҡуллы Әҙилә\n14 Сентябрь 2018, 13:42\nҺәр кемдең бала саҡтан яратҡан шөғөлө була. Берәүҙәр спорт йәки берәй сәнғәт төрө менән мауыҡһа, икенселәр ҡул эштәренә маһир. Егеттәр күберәк ағастан төрлө һындар яһай, ә ҡыҙҙар тегеү, сигеү, бәйләү менән мәшғүл.\nӘҙилә Зәйнуллина ла – оҫта ҡуллы, зирәк ҡыҙҙарҙың береһе. Ул быйыл туғыҙынсы синыфҡа барҙы. Мәктәптән ҡайтыу менән ваҡытын бушҡа уҙғармай, бәйләм бәйләргә тотона. Атанан күргән – уҡ юнған, әсәнән күргән – тун бескән, тигәндәй, бәләкәй сағынан уҡ әсәһенән төрлө ҡул эштәренә өйрәнгән. 8 йәшендә генә ағас станокта эшләү серҙәрен дә үҙләштерә. Әйберҙәренә иҫең китер, ниндәйҙәре генә юҡ! Түшәктәр, өҫтәл биҙәүесе булып торған салфеткалар эшләп, дуҫтарының тыуған көндәренә, уҡытыусыларына бүләк итергә ярата. Атаһы тегеү машинаһы алып биргәс, ҡорамалар ҡорай, сарафан, алъяпҡыстар тегә башлай. Яңыраҡ ике түшелдерек тә тегеп ҡуйған. Әсәһе Нәзифә апай менән бергәләп ебәк туҡыманан сәскәләр ҡуйып эшләгән йәйге күлдәге лә ныҡ оҡшаны.\n– Шәл бәйләргә бигерәк тә яратам. Бер ай эсендә ике төрлөһөн әҙерләргә була. Эште башҡарыуы ауыр түгел, фигураларҙы дөрөҫ, тигеҙ итеп кенә яһап барһаң, барыһы ла килеп сыға, – ти Әҙилә.\nУңған ҡыҙ еп төҫтәрен дә яраҡлы итеп һайлай белә. Һәр нәмәгә тиҙ өйрәнә ул.\nКиләсәктә Әҙилә табип һөнәрен һайларға йыйынһа ла, тегенсе булып та ҡарағыһы килә. Әлбиттә, яратҡан эшен бер ҙә ташлағыһы килмәй. Ә кем белә, бәлки, ысынлап та, бик оҫта тегенсе булып китер әле.


Ольча - снайпер\nКисә Өфөлә дүрт атыу рубежы менән иң ауыр һәм оҙон старттар үтте. Көндөң беренсе яртыһы гүзәл заттарға һәм яҙға арналды. Ҡатын-ҡыҙҙар 15 километрға йүгерҙе, юниорҙар - 12,5 километрға. Улар 20 тапҡыр атты. Шәхси ярыш - ул һәр саҡ оҙаҡ, көсөргәнешле һәм ауыр, әммә, практика күрһәтеүенсә, еңеп сыға алырлыҡ.\nҺауа температураһы ла көндән-көн үҙгәреп тора, йә көпшәк ҡар яуа, йә бер аҙ иретеп ала. Кисәге көнгә килгәндә, башта бер ни тиклем ҡар яуҙы, аҙаҡ - епшетте. Күңелһеҙ, әммә ни эшëәйһең? Бер ни эшләп булмай.\nИң көслө биатлонсылар Яна Романова (Рәсәй) һәм әлеге Евробиатлондың ике тапҡыр чемпионы Анастасия Кузьмина (Словакия йыйылмаһы) Ванкуверға осто.\nГүзәл заттар беренсе булып йүгерҙе. 26 йәшкә тиклемге ҡатын-ҡыҙҙарҙың ярышы еңелдән булманы. Бер кем дә йөҙ процентлы атыу күрһәтә алманы. Рәсәй спортсылары араһында Любовь Петрова иң яҡшы һөҙөмтә күрһәтте. Ул беренсе һәм һуңғы рубежда берәр тапҡыр яҙа атты һәм саңғыла шәп йөрөнө. Һөҙөмтәлә - ике немец спортсыһы артынан уҡ "бронза".\n- Šàóà температураšû түбән áóëàíäà йүгерергә күнеккәнмен, - ти Любовь "БАШвестЪ" хәбәрсеһенә, - ә бөгөн миңә эҫе булды. Әммә мин ҡәнәғәт, саңғылар шәп йүгерҙе.\nГермания йыйылмаһы командаһы спортсылары ла шәп йүгерҙе. Улар башта таҙа атты, һуңғы рубежда ғына яҙа атыуҙар булды. Анна Прейслер һуңғы атыуҙа ике хата ебәрҙе, әммә һөҙөмтәлә Петрованы ике секундҡа уҙып китте.\nДжулиана Долл дүртенсе рубежда өс тапҡыр хаталанһа ла, тиҙлеге арҡаһында ғына беренселекте бер кемгә лә бирмәне. Ул яҡшы тиҙлек күрһәтте, еңеү менән ҡотларға була.\n- Джулиана, немецтар биатлон менән генә түгел, әммә машиналар менән дә данлана. Үҙеңде ниндәй немец автомобиле менән сағыштыраһың?\n- Германияла "Рено Клио"ла йөрөйөм - ул Германия машинаһы түгел. Ә биатлонда дистанцияла "Порше" булаһым килә, - тип көлә Европа чемпионы.\nЯҡташыбыҙ, Белорет ҡыҙы Ольга Вилухина тәүге ике уңышлы старттан һуң шәхси ярышта сығыш яһауын хәл итмәгән ине. Арыған, һәм башҡа ҡыҙҙарға миҙал өсөн көрәшергә мөмкинлек бирергә теләне.\nӘммә һөҙөмтәлә йүгерергә тура килде. Вилухина йүгерергә тейеш - был тренерҙар ҡарары.\n- Мин шәп йүгерергә йыйынманым, - ти Вилухина. - Еңеүгә дәғүә итмәнем. Был ярышта яҡшы атыуҙы төп бурыс итеп ҡуйҙым. Ел ине, мин үҙ ритмымда аттым. Иң һуңғы патрон габаритҡа тейҙе. Сәп көс-хәл менән ябылды. Бөтә дүрт рубежды штрафһыҙ үттем һәм көйәрмәндәрҙең сәләмләү һүҙҙәрен ишетеп, ҡыуандым.\nВилухина ҡуйылған маҡсаттарҙы проблемаһыҙ үтәне. Ольга бер ҙә яҙа атманы.\nСнайпер һәләте ҡайҙан килә? Ольга Максим Чудовҡа ҡарағанда тиҙерәк һәм теүәл ата. Вилухина сәпкә төбәгәндә кемде күҙ алдына килтерә икән? Был мәҡәләне беҙ Ольга менән бергә яҙҙыҡ. Сәптә бер кемдең дә йөҙөн күрмәйем - бары тик "ҡара түңәрәктәр", - ти Оля.\nМинең янға танылған бер биатлон ярыштарын күҙәтеүсе килде:\n- Вилухинаны Ханты-Мансийскиҙа донъя кубогы этабына өлкән йондоҙҙар менән бергә йүгерергә алһындар - быны форумдарҙа халыҡ талап итә.\nШәп идея. Остаздарҙың был аҙымға ҡыйыулығы етерме, ҡарарбыҙ. Ольга үҙе был турала нимә ти:\n- Мин теләһә ҡайһы мөмкинлеккә - донъя кубогы этабымы, күнекмәләр йыйылмаһымы - шатмын. Ванкувер Олимпиадаһы - ул минең өсөн фантастика, хыялдарҙың сиге булыр ине!\nҺәм, һүҙ аҙàында, мәҡәләнең исеме тураһында. Уны Вилухина үҙе уйлап тапты. Вилухинаны үҙҙәренсә Ольча тип йөрөтәләр, ә Оляға был оҡшай.


Милли баҫма кемгә кәрәк? Үҙебеҙгә! | Йәншишмә\nйәки Ни өсөн балалар матбуғатына битарафлыҡ күрһәтәбеҙ?\nБыл ни хикмәт: милли матбуғат баҫмаларының тиражы кәмегәндән-кәмей. Заманында 74 мең тираж менән сыҡҡан «Йәншишмә» лә мең дананан саҡ ҡына күберәккә ҡалған. Әле киләһе ярты йыллыҡ өсөн яҙылыусылар һаны ни бары 400-ҙән ашыу ғына. Иҫ киткес насар был хәл. Башҡа гәзит-журналдар хаҡында ла шуны уҡ әйтергә мөмкин: йылдан-йыл алдырыусылар һаны ҡыҫҡара бара. Юҡ, был хәл балаларҙың йәки башҡортса уҡыған йәштәрҙең, ололарҙың әҙәйеүе менән генә аңлатылмай. Мәсьәләнең айышы төптәрәк ята, буғай.\nДонъялар үҙгәреү менән күп мөһим мәсьәләләр үҙ ағышына ҡуйылды түгелме? Мәктәптәр ябыла, туған телдәрҙе өйрәнеүгә бүленгән сәғәттәр ҡыҫҡартыла. Милли матбуғатты һаҡлап ҡалыуға өҫтән бер ниндәй ярҙам күрһәтелмәй. Элек, илдә үҙгәртеп ҡороуҙар башланғанға тиклем, мин эшләгән йылдарҙа, мәҫәлән, республиканың Мәғариф министрлығынан һәр мәктәпкә хат ебәрелә торғайны. Унда, балалар өсөн сыҡҡан «Башҡортостан пионеры»н һәр бала алдырһын, тигән тәҡдим-кәңәш бирелә ине. Өҫтән шундай күрһәтмә бирелгәс, урындарҙа подписка дәррәү барҙы. Уҡыусыһы булған һәр өйгә «Башҡортостан пионеры» («Йәншишмә») гәзите менән «Пионер» («Аманат») журналы килә торғайны. Шул йылдарҙа беҙгә йыш ҡына Балтик буйы илдәрен миҫалға килтерҙеләр. Үҙ телдәрендә сыҡҡан гәзит-журналдарын юғалтмаҫ өсөн хатта һәр бер өйгә өсәр дана баҫмаға яҙылғандар икән. Әле, беҙҙең милли гәзит-журналдарыбыҙға ябылыу ҡурҡынысы янағанда, урындағы етәкселәргә битараф ҡалыу халҡыңа, телеңә, милләтеңә хыянат итеүгә тиң түгелме? Күп етәксе, был яуаплылыҡтан ҡасып, имеш тә, хәҙер беҙ матбуғатҡа яҙылығыҙ, тип баҫым яһай алмайбыҙ, тигән һүҙҙәргә ышыҡлана. Баҫым кәрәкмәй. Тәҡдим кәрәк. Кәңәш итеү мөһим. Хатта талап итеүҙән дә ҡурҡырға ярамай. Милләтте, телде, башҡорт баҫмаларын һаҡлап алыу хаҡына. Ә инде ярҙам итергә теләмәгән, битараф етәкселәр иһә шул сифаттары менән тарихта ҡаласаҡ бит, шуны ла уйлаһындар ине. Яйлап-яйлап гәзит-журналдарҙы электрон вариантҡа күсереү – милли баҫмаларҙы бөтөрөүгә, ябыуға йүнәлтелгән бер юл ул, минеңсә.\nМатбуғат – ҙур тәрбиәүи көскә эйә булған сара. Хатта кире күренештәр, насар хәл-ваҡиғалар тураһында яҙылған мәҡәләләрҙең дә уҡыусыға ғибрәт, фәһем күҙлегенән йоғонтоһо ҙур. Ә ыңғай тәжрибәләр, хеҙмәт алдынғылары, күренекле шәхестәр, сәнғәт оҫталары тураһында яҙылғандары кешеләрҙе матурлыҡҡа өндәй, юғарылыҡҡа әйҙәй. Көнө-төнө интернетта, «Бәйләнештә» ултырған балалар, үҫмерҙәр гәзит, журнал, китап уҡыуҙан бөтөнләй төңөлмәҫме? Ә бит заманында «Башҡортостан пионеры» (хәҙерге «Йәншишмә») гәзитен уҡып үҫкәндәр араһынан ниндәй шәхестәр сыҡҡан. Әле гәзит «Йәш төҙөүсе» булып донъя күрә башлаған 30-сы йылдарҙан үҙенең тәүге шиғырҙарын баҫтырған Мостай Кәрим, Шәриф Бикҡол, Ғилемдар Рамазанов, Муса Ғәли, Хәким Ғиләжев һәм башҡа әҙәбиәт, сәнғәт әһелдәре Башҡортостандың тарихи шәхестәренә әйләнде. Һуғыштан һуң яңынан 1959 йылда гәзиттең тәүге һанын әҙерләгән Шәриф Бикҡол, Мөкәрәмә Садиҡова, Миңлеғәле Яҡупов, Әлфинур Вахитова, Сәриә Мәһәҙиева һәм башҡалар башҡорт балаларының, милләттең киләсәге хаҡында уйлап, янып эшләгән бит. Уларҙың хеҙмәте бушҡа китмәне: бөгөн башҡорт әҙәбиәтендә Башҡортостандың күренекле шағирҙары Ҡәҙим Аралбаев, Ирек Кинйәбулатов, Сафуан Әлибаев, Гөлфиә Юнысова, Факиһа Туғыҙбаева, Рәмзилә Хисаметдинова, Тамара Ғәниева, Миңлегөл Хисамова, Марсель Сәлимов, Рәдиф Тимершин, яҙыусылар һәм ғалимдар Тимерғәле Килмөхәмәтов, Мирас Иҙелбаев, Рәмзәнә Әбүталипова, Рәшиҙә Мәһәҙиева, йәшерәктәрҙән Салауат Әбүзәров, Зөлфиә Ханнанова, Зөлфирә Ҡаҙаҡбаева, Зәки Әлибаев, Мөнир Ҡунафин, Гөлназ Ҡотоева һәм башҡа бик күптәрҙең исемдәре, ижад баштары балалар баҫмаһынан – «Башҡортостан пионеры»нан («Йәншишмә»нән) һуҡмаҡ алған. Былар әҙәбиәт өлкәһендә генә. Ә бит күпме сәнғәт кешеһе, геолог, архитектор, рәссам, журналист сыҡҡан балалар гәзитен уҡып үҫеүселәр араһынан.\nБөгөн дә әле мәктәптә белем алыусы уҡыусыларға битараф ҡалырға тейеш түгелбеҙ. Улар үҙ телдәрендә донъя күргән гәзит-журналдарҙы уҡып үҫмәй, халҡыбыҙ тарихын белмәй, бөгөнгөһө менән ҡыҙыҡһынмай, киләсәк хаҡында борсолмай икән, тимәк, беҙ милли зыялыларыбыҙҙы юғалтабыҙ, тигән һүҙ. Туған телен белеү ул – кешенең мәҙәнилек билдәһе. Ә инде күп телдәрҙе үҙләштереүе донъяның төрлө иленең ишектәрен аса. Ҡайҙа ғына булһаң да, һин кем, ниндәй милләттәнһең, тип һораясаҡтар, ҡыҙыҡһынасаҡтар. Шул саҡта халҡы, теле, милләте хаҡында бер ауыҙ һүҙ ҙә әйтә алмаған кеше үҙен теге йәки был халыҡтың вәкиле тип һанай аламы икән?\nЯңыраҡ Украинала булып үткән йыр бәйгеһе «Евровидение» хаҡында уҡыусылар хәбәрҙарҙыр. Ниңә белер-белмәҫ көйө, вата-емерә, ятлап алған текстарын инглиз телендә йырлайҙар икән барыһы ла, тип гел аптырай инем. Ә быйыл бәләкәй генә илдән – Португалиянан килгән йырсы Сальвадор Собрал үҙ телендә йыр башҡарып, еңеүсе булды. Афариндан башҡа ни әйтәһең. Туған телен белгән, улай ғына түгел, уны донъяға танытҡан йырсыға бер кем дә кәмһетеп ҡараманы, киреһенсә, ул үҙенә ихтирам ғына уятты.\nТуған телгә һөйөү ғаиләнән башлана. Атай-әсәй ғәзиз балаһы менән үҙ телендә һөйләшһә, балалар баҡсаһында башҡортса аралашһа, мәктәптә уҡырға, яҙырға өйрәнһә, өҫтәлендә башҡорт милли матбуғат баҫмалары, китаптар ятһа, балалар туған телендә һөйләшәсәк. Ә беҙгә, өлкәндәргә, уларға ярҙам итергә кәрәк. Башҡорт баҫмалары ябылмаһын өсөн илһөйәрлек, телһөйәрлек тойғоларын күрһәтәйек.\nҠәҙерле ата-әсәләр! Балаларығыҙға «Йәншишмә» гәзитен яҙҙырығыҙ. Бергәләп уҡығыҙ, фекер алышығыҙ, конкурстарҙа ҡатнашығыҙ.\nОлатай-өләсәйҙәр! Ейән-ейәнсәрҙәрегеҙгә милли матбуғат баҫмаларын бүләк итегеҙ. Мәҫәлән, мин өс баланы «Йәншишмә»гә яҙҙырҙым. Улар әле «Аҡбуҙат», «Йәншишмә», «Аманат» уҡып үҫһә, бер нисә йылдан «Шоңҡар», «Йәшлек», «Башҡортостан» менән дуҫлашыр. Үҙегеҙ алған «Ағиҙел», «Ватандаш» журналдары буйынса ла бергәләп уҡып, фекер алышығыҙ.\nМәктәптәрҙә эшләүсе хөрмәтле уҡытыусылар! Балаларҙың киләсәгенә, зинһар, битараф булмағыҙ. Үҙегеҙгә тәғәйен предмет дәрестәрен биреп сығып китеп кенә, уҡыусыларығыҙҙың рухи тормошона вайымһыҙ ҡалмағыҙ.\nЕтәкселәр, эшҡыуарҙар! Изге ураҙа айында балаларға рухи аҙыҡ – гәзиткә подписка бүләк итһәгеҙ, үҙегеҙгә мең сауап алырһығыҙ. Туғандарығыҙға, тыуған ауылығыҙ мәктәбенә, китапханаларға яҙҙырған милли баҫмаларҙы йөҙәрләгән кеше уҡып ҡыуаныр һәм һеҙгә рәхмәттәр яуҙырыр.\nМилләттәштәр! Гәзит-журналдарыбыҙҙың ябылыуына юл ҡуймайыҡ. Эште үҙебеҙҙән башлайыҡ һәм башҡаларҙан да шуны талап итәйек. Берҙәм булайыҡ, бергә булайыҡ. Милли баҫмаларыбыҙҙы һаҡлап ҡалайыҡ.\nҠырҡ йылдан ашыу матбуғатта эшләп, бер көн дә гәзит-журналһыҙ тора алмаған журналист һәм әҙибә Зөһрә ҠОТЛОГИЛДИНА.\n« Бассейнда сыр-сыу килдек


18:37, 11 август 2018 версияһы\n943 байт өҫтәлгән , 3 года назад\n→Категория:Күренекле башҡорт ҡатындары\n16:58, 11 август 2018 версияһы (төҙәтеү)\n18:37, 11 август 2018 версияһы (төҙәтеү) (кире алырға)\n* Минең маҡсатым - ҡатын-ҡыҙҙы айырым күрһәтеү ине, ә күренеклелеге түгел! Мин әле бөтәһен дә индереп өлгөрмәнем, бөтәһен дә индерергә кәрәк. Ундай исемлек төҙөү бер ни ҙә бирмәй, сөнки ҡатын-ҡыҙ тураһында мәҡәләләр өҫтәлә барасаҡ. Шуға күрә категорияны алып ташлауға риза түгелмен. Кем ул исемлекте тултыра барыр икән? --[[Ҡатнашыусы:Guram52|Guram52]] ([[Ҡатнашыусы менән һөйләшеү:Guram52|әңгәмә]]) 16:45, 11 август 2018 (UTC)\n** Википедия сығанаҡтарға таянып төҙөлөргә тейеш, шунлыҡтан әгәр ошолай сығанаҡ булһа (мәҫәлән, «100 күренекле башҡорт ҡатындары исемлеге» һ.б.), уның буйынса исемлек-мәҡәлә төҙөргә була. Ә бындай категория тик буталсылыҡ һәм низағ тыуҙырасаҡ. --[[Ҡатнашыусы:Ryanag|Ryanag]] ([[Ҡатнашыусы менән һөйләшеү:Ryanag|әңгәмә]]) 16:58, 11 август 2018 (UTC)\nАңламайым - нисек буталсыҡ тыуа ала һуң ул? Ҡатын-ҡыҙ тураһында мәҡәлә яҙыла икән, ошо категорияны ҡуя барырға - шул ғына. Низағ ни сәбәпле тыуырға тейеш? Урыҫта күренекле ҡатындар күп, етмәһә, башҡа милләттәр ҙә күпләп инә. Ә башҡорт ҡатындарын профессия буйынса бүлә башлаһаң (уҡытыусы менән врачтан башҡа) - бармаҡ менән генә һанарлыҡ. Әлбиттә, урыҫ викиһында айырым исемлектәр эшләп була. Минең үҙемә һәр саҡ ошо категория етмәй ине [[Ҡатнашыусы:Guram52|Guram52]] ([[Ҡатнашыусы менән һөйләшеү:Guram52|әңгәмә]]) 18:37, 11 август 2018 (UTC)\nhttps://ba.wikipedia.org/wiki/Махсус:Сравнение_версий/823447 ҡабул ителгән


Иғтибар үҙәгендә тәмәке һатыусылар\nБөтә Рәсәй Халыҡ фронты мәктәптәргә яҡын урынлашҡан кибеттәрҙе тикшерә. Тәмәке һатыу иҫбатланған осраҡта прокуратураға хәбәр итәләр. Сөнки законға ярашлы мәғариф учреждениеһына йөҙ метрҙан да яҡыныраҡ урынлашҡан магазиндарҙа тәмәке һатыу тыйыла. Ләкин сауҙа үҙәктәре был турала онотоп та китә. Бөтә Рәсәй халыҡ фронты ойошторған сираттағы рейд та шуны иҫбатланы.\nЭргәлә генә мәктәп, ә Өфө үҙәгендәге магазиндарҙың береһе тәмәкене бер ниндәй сикләүһеҙ һата. Залда телекамера йөрөүе лә хеҙмәткәрҙәрҙе һиҫкәндермәне. Һатыусылар үҙ хаҡлығына ышана. Йәнәһе лә бер ниндәй ҙә хоҡуҡ боҙоуҙар юҡ.\nЛәкин Бөтә Рәсәй халыҡ фронты ағзалары бөтөнләй икенсе фекерҙә. Уларҙың тикшереүҙәре мәктәп менән магазин араһы йөҙ метрҙан да кәмерәк булыуын асыҡлаған. Күрәһең, магазин хужалары законды дөрөҫ аңламаған.\nВиталий Брыкин, бөтә Рәсәй халыҡ фронтының Башҡортостан төбәк бүлексәһе башҡарма комитеты етәксеһе: «Магазиндар был арауыҡты мәктәптең тупһаһынан алып иҫәпләй. Законға ярашлы, иҫәп мәктәп биләмәһенең сигенән үк башланырға тейеш. Ҡайһы берәүҙәр йөҙ метрҙы юлдан ғына һанаған. Ҡануниәттә иһә мәғариф учреждениеһы менән сауҙа үҙәгенең тура арауығы йөҙ метрҙан да артығыраҡ булырға тейеш тиелгән».\nЙәғни, мәктәп менән магазин араһы метрлыҡ менән түгел, ә кадастр үлсәмдәре менән иҫәпләнергә тейеш. Был талаптарға яуап бирмәгән сауҙа үҙәктәре баш ҡалала байтаҡ , ти халыҡ фронты ағзалары. Мәктәп тәҙрәләренән күренеп , балаларҙы үҙенә ылыҡтырып торған кибеттәр ҙә юҡ түгел. Тәмәке артынан ҡыҫҡа тәнәфестә лә барып килергә мөмкин.\nӘ бит социаль сиргә битараф булмаған кешеләр ҙә бар. Ҡайһы бер магазиндарҙы тикшерергә тап халыҡтың мөрәжәғәте этәргән. Мәктәп янында ғына тәмәке, спиртлы эсемлектәр һытыуына борсолоп төпкөлдәрҙән дә шылтыраталар.\nРейдта һатып алынған сигарет ҡаптары иһә артабан административ эштә дәлил буласаҡ. Рөхсәте булмай тороп та тәмәке һатыусылар менән прокуратура шөғөлләнәсәк. Законға ярашлы, бындай магазиндарға 5 меңдән алып 50 мең һумға тиклем штраф ҡаралған.


Сәсегеҙҙе тәрбиәләй беләһегеҙме? » "Йәшлек" гәзите\nГазета "Йәшлек" » Рубрикалар » Сәсегеҙҙе тәрбиәләй беләһегеҙме?\nСәстең майлылығын кәметеү өсөн әсегән һөт ҡулланалар. Уны болғатып күпертәләр, баш тиреһенә һылайҙар һәм бер сәғәт тоталар. Аҙаҡтан яҡшылап йыуғас, әсегән һөттө ҡабат баш тиреһенә һөртөргә. Был юлы биш кенә минут тоталар ҙа һыу менән сайҡаталар.\nҠауаҡтан арынырға теләһәгеҙ\nСәсегеҙҙең төптәренә ышҡый-ышҡый вазелин һөртөгөҙ. 45 минуттан сәсегеҙҙе ябай ысул менән йыуығыҙ. Ләкин йомшаҡ һыу һәм балалар һабыны йә бор-этил матдәләре ҡушылған һабын менән йыуырға кәрәк. Бер ҙә булмаһа, өс литр һабынлы һыуға 1 йомортҡа һарыһы, 1 – 2 балғалаҡ бор кислотаһы һалынған иретмә менән сайҡағыҙ.\nСәс ҡойолоуҙы нисек туҡтатырға?\nСәс ҡойолоуға, ғәҙәттә, йә йәрәхәт, йә ҡыҫыҡ баш кейеме кейеү, күп осраҡта витаминдар етешмәү, нервы тынысһыҙлығы сәбәпсе була. Бындай саҡта һауала ялан баш йөрөү файҙалы. Башҡа эҫе йә һалҡындан зыян килергә тейеш түгел, әлбиттә.\nСәс үҫһен өсөн кәрәкле витаминдар тураһында ла ҡайғыртырға кәрәк. Бигерәк тә йәшелсә аштары, арыш икмәге файҙалы.\nСәс ҡойолоуҙы туҡтатыуҙың борондан килгән иң һөҙөмтәле, киң таралған ысулы – йыуғандан һуң баш тиреһенә кесерткән төнәтмәһе һөртөү. Төнәтмә былай әҙерләнә: бер аш ҡалағы кипкән, ваҡланған кесерткән япрағына бер стакан ҡайнаған һыу ҡойоп, бер сәғәт томалап тоторға. Аҙнаһына 1 – 2 тапҡыр баш тиреһенә һөртөргә.\nСығыу ваҡыты 14-08-2010, 14:26 | Ҡаранылар: 1577\nАвитаминоздан Нисек ҡотолорға?\nТире – организмдың көҙгөһө\nВитаминдар ҡайҙа үҫә?\nБулғанда – бүреләй, булмағанда…


3D Секс Иң Яҡшы Уйын – Уйын 3D Онлайн Секс\nБыл виртуаль уйындар донъяһында Gnu 3D яҡшы Секс\nКүңел өлкәндәр өсөн башҡа сара юҡ, ул шулай уҡ ныҡ үҫешкән ине, сөнки һуңғы йылдарҙа порноигр. Html5 графика яңы технологияларҙың килеүе менән, ул һеҙгә зыянлы, движок менән һәм уйындар, уларҙың реалистик шул тиклем барыһын да эшләй. Ә секс иң яҡшы реалистик 3d табырға мөмкин уйын-уйын. Исеме нисек кәрәк булһа, беҙгә бөтә уйын булып 3D-персонаждар, уларҙың һәр уйын ҡыҙыҡлы тәжрибә яһаған күпкә артыҡ. Әгәр сайтында булһа, ул һеҙҙең яратҡан туб порно менән ярыша ала, әллә ҡасан, һеҙҙең өсөн тәҡдим мәлдә, ул бер ҡасан да һеҙҙе онотмаҫбыҙ, ул саҡта, әлбиттә, беҙҙең сайттың-был иң., Һәм беҙ шулай ҡайғыртабыҙ, йәки уйындар өсөн һәр индереү өсөн фантазия бөгөлөш, һеҙ уларҙы алыр булһағыҙ мөмкин, булыу-булмауға ҡарамаҫтан, һеҙ ир-егет йәки ҡатын-ҡыҙҙар.\nПлатформалы һәм беҙҙең иң яҡшы, һеҙ аласыз наслаждаться уйындар бөтә был бушлай. Һеҙҙең браузер ныҡ үрсей һәм барлыҡ уйын булды. Скачивать һеҙгә ни кәрәк түгел, кәрәк түгел һеҙгә бер ни ҙә ҡуймай, һәм беҙ һеҙгә беҙҙең сайтыбыҙҙа церебраль түгел, хатта мәжбүр итә. Беҙ шулай уҡ еңел һәм уңайлы инергә тәҡдим итә, сөнки бөтә порнофильм һәм, шулай булғас, һеҙҙең уйын уйнай башлай һәр тапҡыр, ҡасан һеҙ наслаждаться онлайн тойолдо., Нисек кенә булмаһын, һеҙ беҙҙән сайтта 3d менән оргазм һәм өлкәндәр өсөн беренсе ҡаҙағына цыпочки уйынында үҙен һынаған, һеҙ аңлайһы, был уйынмы ни өсөн интернет яңы быуындың һынған ххх йыйылды. Был хаҡта бөтәһен дә уҡып параграф икенсе.\nИнтернет Секс Уйындар Иң Реалистик\nSex эконом ваҡытта һәм эконом Best 3D - был платформа, уйын ғына унда баҫылыуы яҡшыраҡ. Шәхсән протестировать беҙ һәр уйын, беҙҙең сервер урынлаштырыу, уны кереткәнсе, улар эшләй һәм барлыҡ ҡоролмалар, компьютер менән PC һәм ios һәм Android мобиль яйланма тиклем Mac.\nБеҙҙең бөтә уйындарҙа сайты-был HTML5-уйын. Реалистик графигы хатта, ҡайһы ваҡыт һеҙҙең берәй фильм ҡарай. Был тик уйын ғына түгел графикта эшләүенә иҫең. Был деталдәрҙе иғтибар шулай уҡ, персонаждарҙың төҙөп инә улар. Һеҙ күрергә, тип, сабый соска булып, ул ҡаты була, һәм уны киску, ҡала һәм намокать зиять һуң уларға, улар һеҙгә нисек колотить була. Хатта ҡайһы бер персонаждар һәм моргать һуланы, өҫтөнән бысраҡ һәм наслаждаться уйындар һеҙҙең менән һөйләшмәй сабыйҙар был ҡайһы бер тауыш була., Ысынбарлыҡ шулай уҡ өҫтәмә доза уйын элементтары өҫтәне. Йәғни, яҡтылыҡ һәм күләгә кеүек бергә ҡушыла, тирә-яҡ мөхиттә хәрәкәт итеү аша реаль, ә фон киҫер уйын түгел, ә ябай обо. Әгәр һин теләйһең иң реалистик тәжрибәһе ала, беҙ коллекцияһын тәҡдим беҙҙең секс-POV уйын, һеҙ уларҙы тире аватар ҡуйыу, уларҙы наслаждаться барлыҡ төр ҡырағай сексуальный переживаний. Шул уҡ ваҡытта, тәжрибә өсөн иң мауыҡтырғыс, иң яҡшы парҙарҙы уйнауҙы беҙ уйыны менән баштары өҫтөндә тапшырғыс беҙҙең тәҡдим ҙур экранға сығарылды.\nКәрәк Була Калса Әҙер Торһон Һәм Уйындарға Бушлай Бөтә Функциональ Сайты\nПлатформа, һеҙгә беҙ бөтә уйынды тәҡдим иткән, функциональ һәм заманса булып тора. Интерфейс ҡорамал менән тәьмин сенсор экран һәм интерфейс пользовательский интуитивно безупречную булыуы аңлашыла. Һеҙ беҙгә кәрәкле бөтә ҡорамалдар тәҡдим итә. Категорияларға ҡарауын раҫлаған һәм еңел булыуы мөмкин теги беҙгә яҡшы коллекцияһы арҡаһында күп беҙҙә. Хатта бөтә уйыным тасуирлау өсөн беҙ яҙайыҡ, һеҙ был турала белеү өсөн ғәмәлгә тиклем уйнай башлай. Нисек һеҙ генә уйынын табып, һеҙҙә уларға оҡшаған, рәт-рәт уның баҫа. Раят битен асып уның, һеҙ ҡайҙа ул аласыз һайларға, сөнки экранда уйнай йәки бөтә., Беҙҙең бөтә уйын браузер сайт һеҙҙең үрсей. Раят уйын аңлатмалар бүлегендә һәр бите бар, бында һеҙҙең ярҙам һәм башҡа уйынсы менән төймәһенә рейтинг менән бәйләнешкә инә ала.\nЭлек нисек инде, барыһы ла беҙҙең сайтта бушлай, әммә беҙҙең ҡайһы бер иғлан ителде. Әммә бындай беҙҙең назойливый реклама юҡ, һеҙ уны башҡа сайттарға секс, ғәҙәттә, күргән-уйын. Баннер һәм беҙҙең видеореклама ғына пар булып, уларҙы ваҡытында загрузки уйындар үткәрергә мөмкин. Абсолют бер нәмә лә бәйле һәм был тәжрибәне бөтә. Әлегә 18 йыл күберәк һеҙ, аласыз наслаждаться уйындар бөтә был.


Владимир Путин: “Һеҙ хөрмәткә лайыҡ”\n12 Август 2019, 17:09\nРәсәй Президенты Владимир Путин Рәсәйҙең Бойондороҡһоҙ профсоюздар федерацияһы рәйесе Михаил Шмаковты 70 йәше менән ҡотланы, уның эшмәкәрлегенең әһәмиәтен билдәләне.\nРәсәй Президенты Владимир Путин Рәсәйҙең Бойондороҡһоҙ профсоюздар федерацияһы рәйесе Михаил Шмаковты 70 йәше менән ҡотланы, уның эшмәкәрлегенең әһәмиәтен билдәләне. Телеграмма Кремлдең сайтында донъя күрҙе.\n“Һеҙ ғүмерегеҙҙе илебеҙҙә профсоюз хәрәкәтен үҫтереүгә арнанығыҙ һәм күп йылдар дауамында хеҙмәт ҡануниәтен камиллаштырыуға, Рәсәй граждандарының хоҡуҡтарын, мәнфәғәттәрен һәм социаль гарантияларын тәьмин итеүгә тос өлөш индерәһегеҙ. Яуаплылығығыҙ, мөһим эшмәкәрлегегеҙ йәмғиәттә тотороҡлолоҡто нығытыуға булышлыҡ итә һәм тәрән ихтирамға лайыҡ”, – тиелә телеграммала.\nМихаил Шмаков 1949 йылдың 12 авгусында Мәскәүҙә тыуған. Н.Э. Бауман исемендәге Мәскәү юғары техник университетын тамамлаған. 1990 йылда – Мәскәү ҡала профсоюздар советы, ә 1993 йылда Бойондороҡһоҙ профсоюздар федерацияһы рәйесе итеп тәғәйенләнгән. Ошо вазифаға алты тапҡыр ҡайтанан һайлана.\n2018 йылдың июленән – Рәсәй Президенты ҡарамағындағы Стратегик үҫеш һәм милли проекттар советы ағзаһы.


250 йәшлек камзул\n10 Сентябрь , 12:40\nБыуындан-быуынға тапшырылған милли кейем боронғолоғо, үҙенсәлекле тегелеше һәм биҙәлеше менән һоҡландыра\nБөгөн Башҡортостан халҡы Милли кейем көнөн билдәләй. Был байрам, республикабыҙ етәксеһе Радий Хәбиров ҡарарына ярашлы, йылына ике тапҡыр – сентябрҙең икенсе һәм апрелдең өсөнсө йомаһында билдәләнә. Бөгөн ул дүртенсе тапҡыр үткәрелә.\nМилли кейем көнө уңайынан тарихыбыҙға, мәҙәниәтебеҙгә яңыса ҡараш булдырыу, әхлаҡи ҡиммәттәребеҙҙе йәш быуынға таратыу маҡсатында төрлө сара ойошторола, телерадиотапшырыуҙар әҙерләнә. Башҡортостан юлдаш телевидениеһының күптән түгел генә тура эфирҙа үткән «Киске телеүҙәк» тапшырыуы ла төньяҡ-көнбайыш башҡорттарының милли кейеменә бағышланды. Унда Асҡын районының Ҡаҙансы төбәге ағинәйҙәрен етәкләүсе әүҙем һәм рухлы райондашыбыҙ Мәмдүнә Ғаян ҡыҙы Зарипова ҡатнашты. Ул бигерәк тә һуңғы йылдарҙа нәҫел тамырҙарын барлап, шәжәрә төҙөү, тарихыбыҙҙы, мәҙәниәтебеҙҙе, йолаларыбыҙҙы өйрәнеү, милли кейемебеҙҙе тергеҙеү буйынса әүҙем эш алып бара. Тапшырыуҙа Мәмдүнә апай Ҡыр-Танып ырыуы ҡатын-ҡыҙҙарының милли кейеменең үҙенсәлеге һәм районыбыҙҙа ошо боронғо милли кейемде тергеҙеү, төрлө биҙәүестәр әҙерләү буйынса алып барылған эштәр, ошо йүнәлештә дәртләнеп ижад итеүсе оҫталар тураһында һөйләне.\nМәмдүнә Ғаян ҡыҙының изге ҡомартҡы итеп һаҡлаған кейеме боронғолоғо, үҙенсәлекле тегелеше менән күптәрҙе ҡыҙыҡһындыра, биҙәлеше менән һоҡландыра. Һоҡланмаҫлыҡ та түгел шул! 250 йыл элек тегелгән уҡалы камзул үҙе генә ни тора! Баҡтиһәң, ул Мәмдүнә апайға бишенсе быуынға сыҡҡан ҡарт өләсәһе Хәжәр ағинәйҙән изге ҡомартҡы итеп тапшырылған. Күҙ алдына килтерәйек: Мәмдүнә апай, уның әсәһе Кәримә, уның әсәһе Хәтимә, уның әсәһе Фатима, уның әсәһе Хәжәр.\n– Бындай уҡалы камзул бик етеш йәшәгән, хәлле кешеләрҙә генә булған. Уны көндәлек тормошта түгел, ә ҙур тантаналарҙа, байрамдарҙа ғына кейгәндәр. Быуындан-быуынға тапшырылыусы ҡомартҡылар араһында 200 йыллыҡ күлдәк тә бар. Ул дүрткел балитәкләп 12 һыр менән тегелгән. Улар йылдағы дүрт миҙгелде һәм 12 айҙы аңлата. Еңдәрҙәге һәм күкрәгендәге һырҙарҙы ла һанаһаң, 24 була. Был тәүлектәге 24 сәғәтте аңлата. Күлдәк миңә алыҫ туғаныбыҙ Ғәмилә әбейҙән ҡалды. Тағы ла кафтан (камзулдан оҙонораҡ кейем) һәм ике камзул бар. Береһе тәңкәле, икенсеһе ябай. Икеһе лә билләп тегелгән. Уларға йылға тулҡындары төшөрөлгән. Барыһы ла – боронғо Ҡыр-Танып ырыуы кейемдәре. Ҡәҙерле ҡомартҡылар араһында кейәү егете таҫтамалы ла (суптарлы таҫтамал) бар. Ул миңә Зекриә олатайымдан ҡалды. Етендән һуғылған таҫтамалда егет һәм ҡыҙ яғынан шәжәрә сигелгән, – тип һөйләне Мәмдүнә апай ҡәҙерләп һаҡлаған ҡомартҡылары тураһында.\nМилли кейемде тергеҙеү, төрлө биҙәүестәр (селтәр, күкрәксә, таҡыя, ҡалпаҡ, беләҙек, муйынса һәм башҡалар) эшләү, балалар өсөн кейем тегеү тураһында ла һөйләнеләр тапшырыуҙа.\n– Һуңғы йылдарҙа үҙ ерлегебеҙгә хас милли кейемде тергеҙеү, биҙәүестәр әҙерләү буйынса ҙур эштәр башҡарыла. Бына, мәҫәлән, үҙем шөғөлләнгән район мәҙәниәт йортондағы Ризида Ғәлимова етәкләгән «Аҡ ҡалпаҡ» халыҡ фольклор ансамбле ағзаһы, йыр-моңға ғына түгел, тегеү, сигеү, бәйләүгә лә маһир Фәниә Әхмәтова ансамбль ағзалары өсөн дә күлдәктәр тегеп, алъяпҡыстар, ҡалпаҡтар сигеп бирҙе. Уның ҡул эштәре менән райондаштарыбыҙ төрлө күргәҙмәлә танышып тора. Фәниә ҡурсаҡтар өсөн дә милли кейем тегә һәм бәйләй. 6-сы Бөтә донъя фольклориадаһы ҡунаҡтары районыбыҙға килгән саҡта ла Фәниә Әхмәтованың ошо ҡул эштәре күргәҙмәлә урын алғайны. Ғөмүмән, районыбыҙҙа оҫталар күп. Хәҙер һәр ауылда тиерлек ошондай боронғо кейемде тергеҙеү, биҙәүестәр әҙерләү, йәштәр, уҡыусылар араһында ошо йүнәлештә оҫталыҡ дәрестәре үткәреү буйынса әүҙем эш алып барыла. Йәштәрҙең дә был эшкә дәртләнеп тотоноуы һөйөндөрә, – ти Мәмдүнә Ғаян ҡыҙы.\nБына шулай, һәр башланғысты күтәреп алып, тормошҡа ашырыусы Мәмдүнә Зарипова ошо боронғо камзул һәм күлдәк өлгөләре буйынса үҙенә Ҡыр-Танып ырыуы ҡатын-ҡыҙы кейемен тергеҙеп кейҙе. Нәҡ ошо кейемде кейеп, ул «Киске телеүҙәк» тапшырыуында ла бик матур сығыш яһаны.


Башҡортостан делегацияһы Еңеү ирекмәндәренең халыҡ-ара форумынан ҡайтты\n21 Декабрь 2021, 10:23\n14-18 декабрҙә Һамар өлкәһендә «Мәғариф» милли проектының «Социаль әүҙемлек» федераль проекты сиктәрендә Еңеү ирекмәндәренең халыҡ-ара форумы уҙҙы. Сара бөтә Рәсәйҙән һәм донъяның 52 иленән теләктәштәрҙе берләштерҙе. Башҡортостан делегацияһында хәрәкәттең төбәк бүлексәһенән 22 вәкил бар.\nФорумда ирекмәндәр оҫталыҡ дәрестәрендә, компетенцияларҙы һәм эске һөҙөмтәлелекте күтәреү тренингтарында, стратегик сессияларҙа ҡатнашты, уларҙа 2022 йылға проекттар һәм саралар уҙғарыу күҙалланған.\nФорумды асыу тантанаһында «Тарихты һаҡлап, киләсәк төҙөйбөҙ» беренсе патриотик ирекмәнлек премияһына йомғаҡ яһалды. Уның йомғаҡтары буйынса туғыҙ Еңеү ирекмәне өс номинацияла лауреаттар булды. Улар араһында Башҡортостан вәкиле, «Хәтер ҡайтмаҫ» проекты етәксеһе Александр Юдин да бар. Проект командаһы менән Александр Бөйөк Ватан һуғышы ветерандары-фронтовиктары тураһында китаптар сығара. Ирекмәндең тарихи хәтерҙе һаҡлау буйынса эшмәкәрлеге федераль кимәлдә юғары баһа алды, шуның өсөн Александр Юдин Рәсәй Федерацияһы Президенты Владимир Путиндың рәхмәт хатына лайыҡ булды.\n- Был минең генә түгел, Бөйөк Ватан һуғышы ветерандары тураһында хәтерҙе һаҡлау, ветеран-фронтовиктарҙың ташландыҡ ҡәберҙәрен төҙөкләндереү буйынса сараларҙы тормошҡа ашырыуҙа ярҙам итеүсе бөтә йәштәрҙең дә ҡаҙанышы, - тип уртаҡлаша Александр Юдин.\nФорум барышында ҡатнашыусыларҙы «Үҫеш баҫҡыстары» программаһы менән таныштырҙылар. Был программала һәр ирекмән федераль сараларҙа, стажировкаларҙа ҡатнаша, яңы белем ала һәм күләмле проекттарҙы ойоштора ала.\nФорумды ойоштороусылар булып Президент гранттары фонды ярҙамында «Еңеү ирекмәндәре» Бөтә Рәсәй йәмәғәт хәрәкәте, Һамар өлкәһе Хөкүмәте сығыш яһаны.


Рощинскийҙа XX Бөтә Рәсәй шахмат фестивале үтә // Йәмғиәт | новости башинформ.рф\nРощинскийҙа XX Бөтә Рәсәй шахмат фестивале үтә\n11:12, 30 июня 2010 Йәмғиәт\nСтәрлетамаҡ районында "Рощинский-2010" XX Бөтә Рәсәй шахмат фестивале үтә. турнирҙа 137 спортсы ҡатнаша, улар араһында өс халыҡ-ара мастер һәм биш ФИДЕ мастеры бар.\nБиш турҙан һуң биш мәрәй менән Евгений Калегин (Өфө, ФИДЕ рейтингы 2458), Роберт Фәхретдинов (Салауат, 2362), Роберт Йәмилев (Өфө, 2412) алда бара. Швейцария системаһы буйынса туғыҙ турҙа үткән фестиваль 2 июлдә тамамлана.\nИрек Мөхәмәҙиев автор: Ирек Мөхәмәҙиев


ГАЗ ҮТКӘРЕҮГӘ ДӘҮЛӘТ ЯРҘАМ БҮЛӘ\n12 Ноябрь 2019, 16:33\nРеспублика Хөкүмәте ултырышында йорттарға газ үткәреү өсөн сертификат булдырылыу тураһында мәсьәлә ҡаралды. Республикала бындай ярҙам төбәк Башлығы Р.Ф.Хәбиров Указы менән тормошҡа ашырыла. Был сертификатҡа кемдәр дәғүә итә ала һәм уны юллау тәртибе тураһында «АТАЙСАЛ» гәзите сайтында уҡығыҙ\nРеспублика Хөкүмәте ултырышында йорттарға газ үткәреү өсөн сертификат булдырылыу тураһында мәсьәлә ҡаралды. Республикала бындай ярҙам төбәк Башлығы Р.Ф.Хәбиров Указы менән тормошҡа ашырыла.\nДәүләт ярҙамы сертификаттарын Бөйөк Ватан һуғышында ҡатнашыусылар һәм һуғыш, хәрби хәрәкәттәр инвалидтары, инвалидтар, инвалид бала тәрбиәләгән һәм аҙ тәьмин ителгән күп балалы ғаиләләр дәғүә итә ала.\nУның номиналы 60 мең һум тәшкил итә. Был сумманы аҙ тәьмин ителгән статусы булмаған инвалидтар, инвалид бала тәрбиәләгән ғаиләләр һәм күп балалы ғаиләләр алыу хоҡуғына эйә. Ә Бөйөк Ватан һуғышында ҡатнашыусылар, Бөйөк Ватан һуғышы һәм хәрби хәрәкәттәр инвалидтары, аҙ тәьмин ителгән инвалидтар, инвалид бала тәрбиәләгән ғаиләләр һәм күп балалы ғаиләләр өсөн 100 мең һум биреү ҡаралған.\nИң башта “Газпром газ бүлеү Өфө” ойошмаһына мөрәжәғәт итегеҙ һәм йортоғоҙға газ үткәреүҙең техник мөмкинлектәре хаҡында белешегеҙ. Әгәр барыһы ла яҡшы икән, һеҙҙең менән газ үткәреү тураһында килешеү төҙөйәсәктәр. Артабан ошо килешеү һәм башҡа йыйылған документтар менән Күп функциялы үҙәктәргә, халыҡты социаль яҡлау бүлектәренә мөрәжәғәт итергә кәрәк. Шулай итеп, документтарҙы ҡабул итеп, ыңғай ҡарар булһа, һеҙгә сертификат тапшырасаҡтар.\nБының өсөн түбәндәге документтар кәрәк буласаҡ: паспорт йәки ышаныс ҡағыҙы; газ үткәреү тураһындағы килешеү (уға ҡул ҡуйылған булырға тейеш); ташламаларға хоҡуҡлы икәнлегегеҙҙе раҫлаусы документтар.\nБыл сертификат менән ер участкаһы сиктәренә тиклем һәм уның сиктәренән тыш газ үткәреү, төҙөлөш-монтаж, газ ҡоролмаһын ҡуйыу һәм монтажлау эштәрен ҡапларға мөмкин.\nГаз үткәргәнгә тиклем йортта йылытыу системаһын, елләтеү, төтөн юлы системаһын, газ ҡоролмаһын ҡуйырға тейешһегеҙ. Сиратта торғандарға аҡса килгән һайын сертификат алыу өсөн саҡырасаҡтар. Уны алыу өсөн ике ай ваҡыт бирелгән.\nСертификатты алғандан һуң “Газпром газ бүлеү Өфө” ойошмаһы йәки подрядсы компания менән эштәрҙе сертификат менән ҡаплауығыҙ тураһында тағы өҫтәмә килешеү төҙөргә тура киләсәк. Ә “зәңгәр яғыулыҡ” йортҡа үткәрелгәс, Күп функциялы үҙәккә йәки Башҡортостан Республикаһының Торлаҡ программаларын тормошҡа ашырыу идаралығына (Өфө ҡалаһы, Достоевский урамы, 101) түбәндәге документтарҙы тапшырырға кәрәк: сертификат алған кешенең паспорты, эште башҡарыусының ҡултамғаһы ҡуйылған сертификат, йортҡа газ үткәреү тураһында килешеүҙәр йәки уларҙың нотариаль күсермәләре, эште башҡарыусының һәм сертификат алған кешенең эштең атҡарылыуын раҫлап ҡултамғаһы ҡуйылған акт, “Газпром газ бүлеү Өфө” ойошмаһының һәм сертификат алыусының газ үткәрелгәнлеген раҫлап ҡул ҡуйған акты. Әгәр барыһы ла дөрөҫ икән, ике аҙна эсендә подрядсыға аҡса күсереләсәк.\nСертификатты ике йыл эсендә файҙаланырға кәрәк, сөнки аҙаҡ ул ғәмәлдән сығасаҡ һәм сиратта торған икенсе кешегә тапшырыласаҡ.


КИТАП УҠЫ, ДУҪҠАЙЫМ!\n1967 йылдан алып апрель айы башында балалар китабы көнө билдәләнә. Бынан теүәл 50 йыл элек Халыҡ-ара балалар китабы советы бөйөк әкиәтсе Ганс Христиан Андерсендың тыуған көнөндә ошондай бәләкәй генә байрам үткәрергә ҡарар итә. Бәләкәстәргә кескәй саҡтарынан китапҡа ҡарата һөйөү тәрбиәләүҙе төп маҡсат итеп ҡуя улар.\nБалалар китабы көнө айҡанлы Баймаҡ районының Билал ауылы китапханаһында «Китапханаға кил, дуҫтарыңды ла саҡыр!» исемле акция башланды. Уның шарттары буйынса мәктәп уҡыусылары класс етәксеһе менән бергә китапханаға килә. Бында улар өсөн махсус дәрес-осрашыу, «түңәрәк өҫтәл» артында һөйләшеү үткәрелә. Артабан балалар дуҫтарын, башҡа класс уҡыусыларын саҡырырға тейеш.\nАкцияны 3-сө класс уҡыусылары (етәкселәре Илүзә Әфләтүнова) башлап ебәрҙе. Балалар яңы китаптар күргәҙмәһен байҡап сыҡҡандан һуң, Гөлнур Яҡупованың «Тылсымлы ҡәләм» китабындағы әкиәттәр менән танышты, тәбиғәткә ҡарата булған һөйөү, һаҡсыл ҡараш тураһында фекер алышты. Уҡыусылар 2017 йыл—Экология һәм айырым һаҡланған тәбиғәт биләмәләре йылы уңайынан ятлаған шиғырҙарын да һөйләп ишеттерҙе. Эстафетаны улар 2-се класс уҡыусыларына (етәкселәре—Эльмира Fәбдрәшитова) тапшырҙы. Бәләкәстәр китапхана эше менән танышҡандан һуң, Зөһрә Фәйзуллинаның «Үҫеп етәрбеҙ әле» китабын ҡулына алды. Төрлө йылдарҙа яҙылған шиғыр, пьеса, хикәйәләрҙе туплаған йыйынтыҡ ҙур ҡыҙыҡһыныу тыуҙырҙы. Дәрес ваҡытында «Fилмияза» хикәйәһен уҡырға теләк белдерҙеләр. Тыуған илгә, йортҡа ҡарата һөйөү тәрбиәләгән әҫәр һәр береһенең күңеленә хуш килде. Бәләкәстәр эстафетаны олораҡ ағай-апайҙарына тапшырҙы. Сираттағы дәрескә килгән 8-селәргә (етәкселәре—Альбина Әминева) «Рәсәй менән Ҡырым мәңге бергә» темаһына әңгәмә тәҡдим ителде. Осрашыуға тарих менән ҡыҙыҡһыныусы ауылдаштары Носрат Айытбаев һәм Ҡырым татарҙары менән ҡоҙалашыусы Мәҙинә Fайсина саҡырылды. Әңгәмә бик йәнле барҙы. Уҡыусылар үҙҙәрен ҡыҙыҡһындырған һорауҙарға яуаптар алды, яңы мәғлүмәт туплап, эстафетаны кескәй дуҫтары 4-селәргә (етәкселәре—Раушания Күсәрбаева) бирҙе. Кескәйҙәр өсөн «Бөтә белем китапта» исемле «түңәрәк өҫтәл» үткәрелде. Бында уҡыусылар «Башҡорт халыҡ ижады» китаптар серияһы менән танышты. Унда ингән йомаҡ, мәҡәл, әкиәттәр тураһында белешмә алды. Сараға махсус саҡырылған мәғариф ветарын, хажиә Гөлдәр Әлибаева балаларға хәҙистәр, мөнәжәттәр тураһында һөйләне. Бер нисәүһен көйләп тә ишеттерҙе. Артабан китапхана дәресе 1-се класс уҡыусылары (етәкселәре—Флүрә Яруллина) өсөн үткәрелде. Улар китапхананың эше, китаптарҙың төрлөлөгө менән танышты, белем донъяһының киң, мауыҡтырғыс булыуын аңланы. Киләсәктә бында йышыраҡ килергә теләк белдерҙеләр.\nБына ошондай күңелле саралар менән үрелеп бара Халыҡ-ара балалар китабы көнө айҡанлы иғлан ителгән айлыҡ. Был акцияның инициаторы ауыл китапханаһы китапханасыһы Райхана Эдуард ҡыҙы Булатова.\n—Хәҙерге юғары технологиялар, компьютер, интернет заманында балалар китап уҡымай тигән фекер йөрөй. Бының менән ниндәйҙер кимәлдә ризалашмайым. Беҙҙең китапхана көн һайын эшләп тора. Олоһо ла, кесеһе лә килеп китаптар ала, уҡый. Беҙ үткәргән сараларҙа әүҙем ҡатнашалар. Балалар китабы көнө уңайынан үткәргән акция ла уҡыусыларыбыҙ күңеленә хуш килде. Уҡыйым тигән кешегә китаптар, гәзит-журналдар китапханаларҙа күп, йәнең теләгәнен табырға була. Ә балалар китабы тураһында әйтеп тораһы ла юҡ. Сағыу биҙәлеше менән улар үҙҙәренә тартып тора. Шуға ла балалар ҡыҙыҡһынып уҡый. «Китапханаға кил, дуҫтарыңды ла саҡыр!» акцияһы дауам итә. Уҡыусыларыбыҙҙы көтөп ҡалабыҙ,—ти Райхана Эдуард ҡыҙы.\nЫсынлап та, китап—кешелектең хәтере, уның тарихын туплаусы. Ул кәрәк саҡта юлдаш та булған, кәңәшсе лә. Шуның өсөн дә уға һөйөү бала саҡтан тәрбиәләнергә тейеш. Ошондай матур акция ойоштороп ебәреүсе билалдарға уңыштар теләйбеҙ.\nҺүрәттә: ауыл китапханасыһы Р.Э.Булатова 1-се класс уҡыусылары менән.


Archives for Ноябрь 10th, 2017 | Йәншишмә\nАрхив записей за 10 ноября 2017\nНаписал в 10 ноября 2017, 11:47\nҺеҙҙең дә гәзитле лә, бүләкле лә булғығыҙ килһә, әйҙәгеҙ, әүҙемлек күрһәтәйек. Бының өсөн «Йәншишмә»гә яҙылып, квитанцияғыҙҙың күсермәһен редакцияға ебәрергә генә кәрәк. «Йәншишмә»гә ярты йылға яҙылыу хаҡы – 476 һум 28 тин. Индексы – 50605. Бер йылға яҙылыу хаҡы – 844 һум 52 тин. Индексы – П3371.\n«Йәншишмә»гә – синыф менән!\nНаписал в 10 ноября 2017, 11:46\nҠасим Дәүләткилдеев исемендәге республика һынлы сәнғәт интернат-гимназияһында VI «Б»лар беренсе йыл ғына белем алыуҙарына ҡарамаҫтан, үҙҙәрен төрлө яҡтан күрһәтеп тә өлгөргән. Беренсе сиректе ике уҡыусы – Сафия Гутова менән Алёна Салова – тик «бишле»ләргә генә тамамлаһа, 12 уҡыусы – «дүртле» һәм «бишле»гә. Ҡалғандарының күбеһе берәр генә «өслө» менән бөткән. Тәрбиәселәре Зөлфиә Сабирйән ҡыҙы Хәлилова ла: …\nContinue reading ‘«Йәншишмә»гә – синыф менән!’ »\nНаписал в 10 ноября 2017, 11:44\nБыл аҙнала кемдәр бүләк хужалары булды, тиһегеҙме? Миәкә районы Тамъян-Таймаҫ ауылынан Гөлфиә Янышева дүрт бокалдан торған йыйылма отһа, Бөрйән районы Килдеғол ауылынан Сынбулат Көмөшбаевҡа термо-көрөшкә сыҡты. «Ағайым 21 йыл түшәктә ята. Шуға ҡарамаҫтан, ул беҙгә ярҙам итеп тора. Әле бына тағы «Йәншишмә»не яҙҙырҙы. Ҙур рәхмәт инде үҙенә. Беҙ ҙә уны ҡарашырға ярҙам итәбеҙ. Ә әсәйем …\nContinue reading ‘Аҙна һайын – отош’ »\nҠытайҙа киләсәктә мәктәптәргә яһалма интеллектҡа нигеҙләнгән белем биреү платформаһын тәрәнерәк индерергә уйлайҙар. Ил етәкселәре иҫәпләүенсә, ауыл балалары иң яҡшы интернет-ресурстарҙы файҙаланыуҙан, алдынғы уҡытыусылар уҡытыуынан мәхрүм. Сөнки уларҙың күбеһе ярлы ғаиләләрҙән һәм сифатлы белем алырға мөмкинлектәре юҡ. Әле Ҡытайҙа онлайн белем биреүгә ныҡ таяналар, ҡағиҙә булараҡ, был уҡытыусыны тулыһынса алмаштыра алмаһа ла, уға ярҙамы ҙур. Мәҫәлән, …\nContinue reading ‘Уҡытыусыға эш ҡалырмы?’ »\nОшондай исем менән туған телдәрҙе үҫтереү буйынса акция ойошторола. Уны йыл һайын бөтә ауыл һәм ҡалаларҙа 12 декабрҙә үткәрергә тәҡдим ителә. Акцияла ҡатнашырға теләүселәр тыуған ер, Ватан йәки туған тел тураһында шиғырҙар һөйләй. Нәфис һүҙ оҫталары сығыштары милли кейемдә һәм музыка оҙатыуында алып барылырға тейеш. Шиғырҙарҙы башҡорт, урыҫса йәки Башҡортостанда йәшәгән башҡа халыҡтар телдәрендә ятларға …\nContinue reading ‘«Тел – халыҡ күңеле»’ »\nРеспубликала тәүге тапҡыр\nНаписал в 10 ноября 2017, 11:38\nБаш ҡалала беренсе тапҡыр балалар өсөн «Беҙ бергә» тигән фестиваль ойошторола. 5 декабрҙә уҙасаҡ сарала сәләмәт балалар менән бергә һаулығы буйынса мөмкинлеге сикләнгәндәр ҙә ҡатнаша ала. Бәйге йыр, бейеү, нәфис һүҙ оҫталығы номинацияларында үткәрелә. Ғаризалар 15 ноябргә тиклем Республика халыҡ ижады үҙәгендә ҡабул ителә.\nЯрослав миҙал алды\nНаписал в 10 ноября 2017, 11:35\nМәскәүҙә уҙған тантанала Стәрлетамаҡтағы 8-се мәктәп уҡыусыһы Ярослав Адоньев «Ҡотҡарыуҙағы батырлығы өсөн» миҙалы менән бүләкләнде. Унда Рәсәйҙең төрлө төбәктәренән ҡаһарманлыҡ күрһәткән 20-нән ашыу балаға ҡатнашыу бәхет тейҙе.\nРубрика: Юбилейҙар\t| Комментировать\nНисек йәшәйһең, Өкө?\nНаписал в 10 ноября 2017, 11:22\nҠыҙыҡ, әгәр ҙә төнгө һунарсы Өкө әфәндегә йә, мин һеҙгә теймәйем, һеҙ ҙә миңә теймәгеҙ, тип ташта ҡыҙынып ятҡан Йылан ханыма, бик тә булмаһа, ҡышҡы йоҡоға әҙерләнгән Айыу бабайға хат яҙып һалғанда, улар яуап яҙыр инеме икән? «Хайуандарға хаттар» тип аталған төбәк-ара экологик проектты ойоштороусы Ҡурсаулыҡ эшенә булышлыҡ итеү мәғлүмәт-аналитика үҙәге, әлбиттә, һеҙгә йәнлектәр һәм …\nContinue reading ‘Нисек йәшәйһең, Өкө?’ »\nҠулдарынан эш килә шул!\nНаписал в 10 ноября 2017, 11:12\nҺәр бер кешенең иң яратҡан шөғөлө була. Ә минең синыфташым Әҙилә ЗӘЙНУЛЛИНА ҡул эштәренә оҫта. Ул беҙҙең мәктәптең VIII синыфында белем ала. Буш ваҡыттарында волейбол, футбол уйнарға әүәҫ, «Азамат» өлгөлө бейеү ансамблендә шөғөлләнә. Әҙилә менән һеҙҙе лә яҡынданыраҡ таныштырғым килә.


Өфөлә 60 миллион һумға бал һатылған // Иҡтисад | новости башинформ.рф\nӨфөлә 60 миллион һумға бал һатылған\n17:45, 14 сентября 2011 Иҡтисад\nҮткән ял көндәрендә Өфөлә уҙғарылған бал йәрминкәләрендә яҡынса 60 миллион һумға бал һатылған. Был хаҡта Өфө хакимиәтендә үткән оператив кәңәшмәлә ҡала башлығы Павел Качкаев хәбәр итте.\nУның һүҙҙәре буйынса, ике көн эсендә ҡаланың Орджоникидзе һәм Совет районында ойошторолған йәрминкәләрҙә 900-ҙән ашыу бал һатыусы ҡатнашҡан. Балға хаҡ килоһына 300-400 һум самаһы булыуға ҡарамаҫтан, яҡынса 169 тонна бал һатылған – былтыр көҙ үткәрелгән беренсе йәрминкәләрҙәге күрһәткескә ҡарағанда был ике тапҡырҙан ашыуға күберәк. Сағыштырыу өсөн, былтыр Өфөлә ни бары 79 тонна бал һатылған.


«Науруз гүзәле - 2013» конкурсында еңеүсе Дүртөйлө районында йәшәй // Йәмғиәт | новости башинформ.рф\n«Науруз гүзәле - 2013» конкурсында еңеүсе Дүртөйлө районында йәшәй\n17:01, 22 марта 2013 Йәмғиәт\nБашҡортостандың татар һылыуҡайҙары араһында үткәрелгән конкурста еңеүсе тип Дүртөйлө районынан 19 йәшлек Рима Ямалетдинова табылды. Ул «Науруз гүзәле-2013» матурлыҡ конкурсының Гран-Прийына лайыҡ булды.\nӨфөнөң «Нур» татар театрында үткән финалда 14 ҡыҙ ҡатнашты. Һылыуҙар араһынан иң-иңен һайлап алыу еңелдән булманы, тип билдәләне жюри ағзалары. Барлыҡ һылыуҡайҙар матур итеп татар телендә һөйләште, бейеүгә, йырға оҫталыҡтарын күрһәтте. Уларҙың һәр береһе юғары наградаға лайыҡ ине. Һөҙөмтәлә беренсе һәм икенсе урындарға Ҡыйғы районы вәкилдәре – Динара Фазлыева һәм Гүзәл Камалетдинова лайыҡ булды. Өсөнсө урынды Дүртөйлө районынан Гөлшат Кашапова яуланы.\nSMS-тауыш биреү йомғаҡтары буйынса «Дуҫлыҡ гүзәле» номинацияһында Әлфинә Гәрәева еңеп сыҡты, «Халыҡ гүзәле» тип Сөмбөл Тәхәүетдинова танылды, Динара Фазлыеваға «Аҙна һылыуы» исеме бирелде.\nБындай бәйге республикала һуңғы тапҡыр 2006 йылда үткәрелде һәм бына ете йылдан һуң был матур йола ҡабаттан тергеҙелде.\nБашҡортостан юлдаш телевидениеһы тамашасылары конкурстың видеоверсияһын 23 мартта 22.30 сәғәттә ҡарай аласаҡ.\nТеги: матурлыҡ конкурсы,науруз гүзәле


Башҡортостан йылғаларында һыу кимәле арта // Иҡтисад | новости башинформ.рф\nБашҡортостан йылғаларында һыу кимәле арта\n17:49, 27 июня 2011 Иҡтисад\nҠойма ямғырҙар арҡаһында һуңғы биш көндә Башҡортостандың баш ҡалаһы янында Ағиҙел йылғаһындағы һыу кимәле дүрт сантиметрға күтәрелде. Шакша биҫтәһендә Ҡариҙел йылғаһы 13 сантиметрға артты, тип хәбәр итте «Башинформ» агентлығына Кама бассейны һыу идаралығының БР буйынса һыу ресурсы бүлеге баш белгес-эксперты Әхтәм Ғәббәсов.\n— Быйыл беҙгә ямғырҙар ныҡ ярҙам итте. Миҫал өсөн, Стәрлетамаҡ янында Ағиҙел йылғаһы кимәле һуңғы биш көндә ун сантиметрға күтәрелде. Әлеге ваҡытта бында секундына 52 кубометр һыу тотонола. Республиканың көньяҡ сәнәғәт узелы ҡулланыусыларын йәки, икенсе төрлө әйткәндә, Стәрлетамаҡ, Салауат, Ишембай, Мәләүез һәм Күмертау ҡалаларын тәьмин итеү өсөн норма буйынса ағымдың кәм тигәндә секундына 40 кубометр булыуы шарт. Аҙ һыулы йылдарҙа беҙгә Нөгөш һәм Йомағужа һыуһаҡлағыстары ярҙамына иҫәп тоторға тура килә торғайны. Әлегә иһә, ошо арала үткән ямғырҙар арҡаһында, ҡалаларҙы тәбиғи ағым һыуҙары иҫәбенә тәьмин итеп торабыҙ. Республиканың бөтә йылғаларында ла ошондай хәл күҙәтелә, — тине Әхтәм Ғәббәсов.\nГрунт һыуҙарына килгәндә иһә, уларҙың кимәле Башҡортостан буйынса уртаса алғанда уҙған йыл менән сағыштырғанда кәм тигәндә 30 сантиметрға юғарыраҡ.\nТеги: һыу ресурстары


«Киске Өфө» гәзитенең сайты - МАЛЫҢ БИК КҮПМЕ? СИКЛӘРГӘ ТУРА КИЛЕР! - 2015 - Мәҡәләләр\nМАЛЫҢ БИК КҮПМЕ? СИКЛӘРГӘ ТУРА КИЛЕР!\nАуылдың йәме лә, ҡото ла мал-тыуарҙа, ҡош-ҡортта. Шуға күрә Ставрополь крайы губернаторы Владимир Владимировтың шәхси хужалыҡтарҙағы эре һәм ваҡ малдың, шулай уҡ ҡош-ҡорттоң һанын сикләү тураһындағы һорауҙы күтәреүе күптәр өсөн көтөлмәгәнлек булды. Хужалыҡтарында күпләп мал аҫраусылар был тәҡдимде ҡаты тәнҡит утына тотто. Шул уҡ ваҡытта уны яҡлаусылар ҙа юҡ түгел.\nГубернатор үҙенең әлеге теманы күтәреүен һәм ошо юҫыҡтағы ҡануниәтте төплө тикшереп, тейешле үҙгәреш-тәр индерергә кәрәклеген түбәндәгесә нигеҙләй. "Беҙҙең илдә бөгөнгө көндә шәх-си хужалыҡтың аныҡ ҡына критерийы юҡ. Мәҫәлән, ҡайһы бер төбәктәрҙә шәхси хужалыҡ артына "йәшеренеп", 14000 баш һарыҡ, 1500 баш эре мал, 2000 меңләп ҡош-ҡорт тотоусылар бар. Улар шәхси эшҡыуар булараҡ теркәлмәгән, дәүләт ҡаҙнаһына һалым түләмәй", - тине ул Сочила үткән кәңәшмәләге сығышында. Ул федераль кимәлдә шәхси хужалыҡтар өсөн сикләүҙәр булдырыу йәки төбәктәргә бындай сикләүҙәрҙе үҙаллы билдәләү мөмкинлеге биреүҙе һораны һәм миҫал өсөн Ставрополь крайын килтерҙе. Унда 5-тән артыҡ һыйыр һәм 20-нән күберәк һарыҡ көткән кешеләр шәхси хужалыҡ булыуҙан туҡтап, шәхси эшҡыуарҙар рәтен тултыра икән. Хөкүмәт башлығы Ауыл хужалығы министрлығына Иҡтисадты үҫтереү, Финанс министрлыҡтары менән берлектә һәм Рәсәй төбәктәре ҡатнашлығында "ҡануниәттең шәхси хужалыҡ алып барыуға ҡағылышлы өлөшөнә үҙгәрештәр индереү, шул иҫәптән бындай хужалыҡтағы ауыл хужалығы малын һәм ҡош-ҡортто сикләү тураһындағы һорауҙы өйрәнергә һәм хәл итергә" ҡушты. Тәҡдимдәр ағымдағы йылдың 23 сентябренә тиклем Хөкүмәткә тапшырылырға тейеш, тип билдәләнә документта. Әйткәндәй, шәхси хужалыҡта мал һанын сикләргә тырышыуҙар 2009 йылда ла әлеге лә баяғы Ставрополь крайы депутаттары тарафынан күтәрелеп сыҡҡайны, ләкин ул ваҡытта инициатива яҡлау тапманы. Әлеге тәҡдим 112-се һанлы "Шәхси хужалыҡ тураһында"ғы федераль законға үҙгәртеүҙәр индерерме-юҡмы икәнлеген ваҡыт күрһәтер.\nҠайһы бер төбәктәрҙәге кеүек, ихатаһында меңәрләп мал аҫыраусы шәхси хужалыҡтар беҙҙең республикала юҡ икәнлеге көн кеүек асыҡ. Ул тиклем һандағы мал-тыуарҙы 12-18 сутыйлыҡ биләмәлә урынлашҡан ауыл өйө ихатаһында тотоуҙы күҙ алдына килтереп тә булмай. Хәҙерге ваҡытта 4-5 һыйыр көтөүсе ауыл ғаиләһен тапһаң да бик мәслихәт әле. Ә ҡош-ҡортто меңәрләп түгел, бер-нисә тиҫтә алған кеше лә бөгөнгө көндә ауылдаштары араһында аптырау тыуҙыра, сөнки ул тиклем ҡош-ҡортто үлән менән генә үҫтереп булмай, ә емдең хаҡы "тешләшә". Уларҙы ашатыуға киткән бойҙай хаҡына ҡышҡылыҡҡа етерлек ҡаҙ йәки өйрәк ите һатып алырға мөмкин, ә бәпкә көтөп ыҙалайһы түгел.\nГубернаторҙың һалымдар тураһында һүҙ ҡуҙғатыуы буштан юҡҡа түгел, әлбиттә. Ошондай эшмәкәрлек менән булған берәү һалымдарҙы түләп, ә икенсе берәү түләмәй генә малсылыҡ менән шөғөлләнә икән, кемеһе яйлыраҡ позицияла икәнлеге аңлашылып тора. Шулай уҡ дәүләт ҡаҙнаһы ла әллә күпме килем юғалта. Тимәк, меңәрләп мал тоторға теләүселәр булһа, улар, ысынлап та, тейешле процедураларҙы үтеп, шәхси эшҡыуар булараҡ теркәлергә бурыслылыр, моғайын. Бындай һорауҙы күтәреүгә халыҡтың сәләмәтлеге тураһындағы борсолоуҙар ҙа этәрҙе, ти әлеге инициатива менән сығыусы. Шәхси хужалыҡтарҙа санитар нормаларҙың һаҡланыу-һаҡланмауын тикшереп йөрөүселәрҙе кем күргәне бар? Һәр кем хәленән, мөмкинлегенән һәм егәрлегенән килгәнсә ихатаһын тәртиптә тоторға тырыша, ләкин мал тиҙәгенә, ҡош-ҡорт йөнөнә батып ятҡан ихаталарҙы ла осратырға була. Нәҡ шундай хужалыҡтарҙа малдар төрлө сирҙәргә дусар булып, тирә-яҡтағыларға ҡамасау һәм борсолоу тыуҙыра ла инде. Улар янында йәшәүсе күршеләргә, ысынлап та, түҙемлектәрен йоҙроҡҡа төйнәп көн итергә генә ҡала. Ә шул уҡ ваҡытта ауыл хужалығы ойошмаларында таҙалыҡ, сифат һәм эшселәрҙең хәүефһеҙлеге яғынан контроль көслө.\nРәсәйҙе төрлө яҡлап "быуған" санкциялар ил етәкселеген ауыр хәлгә ҡуя. Сәйәсәт сәйәсәт менән, ә ашарға көн дә кәрәк. Тимәк, ил Хөкүмәте тиҙ арала һөҙөмтәле саралар уйларға һәм уларҙы ғәмәлгә ашырырға бурыслы. Белгестәр фекеренсә, ошо рәүешле Хөкүмәт үҙенең тырым-тырағай ваҡ етештереүселәр түгел, ә эре ауыл хужалығы предприятие һәм ойошмалары, фермер хужалыҡтары яҡлы икәнлегенә ишаралай, илдәге иҡтисади көсөргәнешлекте ошо рәүешле генә үтергә мөмкин булыуына ымлай. Шәхси эшҡыуар булараҡ теркәлгән һәм бар эшмәкәрлеге күҙ алдында булған ҙур хужалыҡты контролдә тотоуы ла, улар етештергән продукцияның күләмен һәм сифатын тикшереп тороу ҙа бермә-бер еңел. Ләкин был ниәт халыҡты ҡарап ҡына торған мал-тыуарынан яҙҙырырға тейеш түгел. Һәр ғаиләнең мал-тыуарға булған ихтыяжы төрлөсә - кемгәлер бер һыйыр ҙа етә, ә икенселәр өсөн 5 баш мал да әҙ. Шуға күрә, ҡарар тотош ил өсөн уртаҡ түгел, ә һәр төбәктең үҙенсәлектәрен иҫәпкә алып ҡабул ителер, тигән ышаныс ҡына ниндәйҙер өмөт уята. Шуныһы көн кеүек асыҡ - ил етәкселегенең шәхси хужалыҡтарҙағы мал-тыуар һанының күпме булырға тейешлеген билдәләүсе ҡарарҙы хуплаусылар ҙа, уның менән ҡырҡа килешмәүселәр ҙә буласаҡ.\nАйнур ҒӘБИТОВ, Баймаҡ районы: Был, минеңсә, ауыл кешеһенең күҙ терәп торған малынан, ҡош-ҡортонан яҙҙырырға итеү. Әгәр ҙә һәр ғаиләгә, ундағы кеше һанын иҫәпкә алмайынса, берәр баш һыйыр, ике һарыҡ һәм ун тауыҡ ҡына көтөргә рөхсәт итһәләр? Ауылдарҙа эш юҡлығы, аҡсаһыҙлыҡ халыҡты бар көсөн мал-тыуарға йүнәлтергә мәжбүр итә: беҙҙе ашатыусы ла, кейендереүсе лә мал. Шуға күрә Хөкүмәттең барыһын да ҡәнәғәтләндерерлек ҡарар ҡабул итеүен көтөргә генә ҡала. Тормошта былай ҙа мәғәнәһеҙлек аҙым һайын, инде үҙ ихатаңда шуның менән осрашырға яҙмаһын.\nСәлим ҒАРИПОВ, Ҡырмыҫҡалы районы: Агросәнәғәт комплексында тәртип булдырыу күптән кәрәк ине. Ләкин ауыл хужалығындағы контролде яйларға тырышыу шәхси хужалыҡтарҙы аграр өлкәнән бер-нисә эре компанияның ҡыҫырыҡлап сығарылыуына килтермәҫкә тейеш. Шәхси хужалыҡ менән ҙур ауыл хужалығы ойошмаһын сағыштырыу һәм уларҙың эшмәкәрлеген бер нисбәттән сығып ҡарау урынһыҙ, сөнки беренселәренең етештергән тауары, икенселәр менән сағыштырғанда, диңгеҙгә тамған тамсы кеүек кенә. Ләкин шулай булыуға ҡарамаҫтан уларҙың да йәшәүгә, үҙ тауарын һатырға һәм килем алырға хоҡуҡтары бар. Шуға күрә Хөкүмәт шәхси хужалыҡтарҙың тынын быумаҫлыҡ, ауыл кешеләрен әсендермәҫлек ҡарар ҡабул итергә тейештер, тип уйлайым. Халыҡты асыуландырмау хәйерле.\nЭльвира МӨХӘМӘҘИЕВА, Иглин районы: Һүҙ, ҡайһы берәүҙәр аңлағанса, мал-тыуарҙы кәметеү тураһында түгел, ә уларҙың һанын сикләү хаҡында бара. Мин, мәҫәлән, өйөм алдын күршемдең 7 һыйырынан, 20-ләп һарығынан, 30-лап ҡаҙынан ҡалған ҡалдыҡтарынан таҙартып арыным. Уның менән ипләп тә һөйләшеп ҡараным, әрләшергә лә тура килде, хатта ауыл Советына саҡыртып та малдарын төнгөлөккә урамда ҡалдырмауын талап иттем - һөҙөмтәһе булманы. Ауыл Советы рәйесе белдереүенсә, һәр кем күпме теләй, шул тиклем мал тоторға хоҡуҡлы, тимәк, күршем артабан да малдарының һанын арттырырға мөмкин. Шуға күрә шәхси хужалыҡтарҙағы малдар һанын сикләү тураһындағы ҡарарҙы түҙемһеҙләнеп көтәм, сөнки күршемә закон нигеҙендә үҙ талаптарымды ҡуя аласаҡмын.\nЯҙылған: 07.09.15 | Ҡаралған: 778


“Аҡйондоҙ һәм Аҡйегет” бәйгеһе дауам итә. — Официальный сайт Районного муниципального бюджетного учреждения культуры "Баймакская межпоселенческая центральная библиотека" муниципального района Баймакский район Республики Башкортостан\n“Аҡйондоҙ һәм Аҡйегет” бәйгеһе дауам итә.\nРайонда башҡорт халҡының арҙаҡлы улы, бөйөк әҙибе Мостай Кәримдең 100 йыллығына арналған “Аҡйондоҙ һәм Аҡйегет” бәйгеһе дауам итә. Был аҙнала төбәк бәйгеләре Иҫке Сибай һәм Ишмөхәмәт ауылдарында үтте. Иҫке Сибай сәхнәһендә Иҫке Сибай, Төркмән, Әхмәр һәм Күсейҙән 4 пар бәйгегә сыҡты. Һөҙөмтәлә – 1-се урынға Нәркәс Ишмырҙина һәм Надир Халисов (Иҫке Сибай) лайыҡ булды. Күсейҙән Линера Баймөхәмәтова һәм Баязит Абдуллиндар 2-се урынға сыҡты. Әхмәр һәм Төркмән йәштәре әүҙем ҡатнашыусы дипломына лайыҡ булды.\nИшмөхәмәттә үткән бәйгелә Урғаҙа, Ишмөхәмәт, Кәрешкә, Йәнйегет, Байыш ауылдарынан – биш егет һәм ҡыҙ ҡатнашты. Уңған, сая, рухлы, дәртле йәштәр ысын мәғәнәһендә Аҡйондоҙ һәм Аҡйегет исеменә лайыҡ булыуҙарын күрһәтте. Сәхнәләге береһенән-береһе сағыу сығыштар барыһына ла оҡшаны. Ҡыҙҙар, егеттәр мөхәббәт образдарында Айгөл һәм Ричард Галинды, Әжмәғол һәм Уңғанбикәне һ.б. геройҙарҙы һынландырҙы, Мостай Кәримдең үлемһеҙ шиғырҙарын ихлас ятланы, вальста өйөрөлдө. 1-се урынға Байыштан килгән пар – Диана Рәхмәтуллина һәм Фәнзил Мортазин лайыҡ булды. 2-се урынға – Рәзилә Ғәләүетдинова һәм Радик Ғәлиуллин (Йәнйегет), Гөлфиә Бикбаева һәм Әхмәт Әхмәтов (Урал аръяғы агросәнәғәт колледжы, Урғаҙа филиалы), 3-сө урынға – Нурфәиз Ирназаров һәм Гүзәлиә Вәхитова (Кәрешкә), Рәмзилә һәм Рәмзил Үлйәбаевтар (Ишмөхәмәт) сыҡты.


Гөрләй орсоҡ өмәләре! » журнал Башкортостан кызы | Башҡортостан ҡыҙы журналы\nГөрләй орсоҡ өмәләре!\nЕйәнсурала беҙҙе район мәҙәниәт йорто директоры Альфред Ғәли улы Ваһапов ҡаршы алды. Республикала ал бирмәгән оҫта шәлселәрҙе күрергә килдек, тигәс, беҙҙе аҙаштырмай алып йөрөргә китапхана методисы Лариса Ғабдулла ҡыҙы Абдрахманованы беркетеп ҡуйҙылар. Шулай булғас, район китапханаһын ситләтеп үтмәҫкә ҡарар иттек. Директор Альбина Данил ҡыҙы Хәмитова әйтеүенсә, бында 19 меңгә яҡын кеше йөрөй. Фонд яңы китаптарға ҡытлыҡ кисерә, ул 2014 йылдан бирле тулыландырылмаған. Йыл башынан китапханалар селтәре район хакимиәте менән берлектә Ғаилә йылына арнап «Иң күп китап уҡыусы ғаилә» бәйгеһен иғлан иткән һәм йомғаҡ яһау тантанаһына еңеүселәрҙе саҡырған. Шулай итеп, был исемде Башҡорт Үргене ауылынан Янбаевтар яулаған. Беренсе урынға Ишемғол ауылынан Пляксиндар лайыҡ тип табылған. Икенсе урынды Күгәрсен ауылынан Аҙнабаевтар, өсөнсө урынды Иҫәнғол ауылынан Йәмғоровтар бүлешкән. Финалға сыҡҡан туғыҙ ғаилә лә төрлө номинацияларҙа билдәләнеп үтелгән. Китап, журнал уҡыуға ылыҡтырыу, был мөһим эшкә йәмәғәтселектең иғтибарын йәлеп итеү өсөн бына шундай алым уйлап тапҡан ейәнсуралар. Ул тотош ғаилә байрамына әйләнгән. Еңеүселәрҙе бүләкләүгә, махсус призын тапшырып, «Башҡортостан ҡыҙы» ла үҙ өлөшөн индерҙе.\nИҫәнғолда йәшәгән Зөлфиә Рәхмәт ҡыҙы Бикбулатоваға инмәй китеү яҙыҡ булыр ине. Беҙҙең килерҙе алдан көтөп, әҙерләнеп ултырған бит ул! Уның һымаҡ оҫта шәлсе юҡ, тип уға барырға кәңәш иткәйнеләр. Сөнки Зөлфиә ханым бәйләгән шәлдәр бер ҡасан да оҙаҡ ятмай, тиҙ генә эйәһе табыла икән. Гөлдәр үҫтереү менән дә мауыға уңған ҡатын. «Ҡарағаттарым шул хәтлем уңа, йәй килегеҙ беҙгә!» – тип оҙатып ҡалды ул.\nАртабан мөғжизәүи әкиәт донъяһын хәтерләткән, ҡышҡы бәҫ араһынан йымылдап күренеп ултырған Ҡарғалы ауылына юлландыҡ. Юлдашыбыҙ Лариса Ғабдулла ҡыҙы үҙе лә Ҡарғалынан икән. Урта мәктәпте ошонда тамамлаған. Шәлсе апайҙар элекке мәктәп бинаһында урынлашҡан клубта беҙҙе көтә инеләр инде. «Башҡортостан ҡыҙы»ның бер битен дә ҡалдырмай уҡыйбыҙ, ошонда килеп фекер алышабыҙ, хатта 50 йыллыҡ юбилейын да бергәләп билдәләп үттек», – тиеүҙәре йөрәккә май булып яғыла.\nҠарғалы ауылы китапханасыһы Әминә Миңлехан ҡыҙы Ҡорманаева һөйләүенсә, улар районда үткәрелгән шәл бәйгеләрендә 2013 йылдан ал бирмәй. «Орсоҡ өмәһе»н бик тәьҫирле итеп сәхнәләштереүгә ирешкәндәр.\nТәүге йылда район кимәлендә «Иң семәрле шәл» дипломына лайыҡ тип табылалар. 2014 йылда Шәрифә апай Ҡорманаева Гран-при ала. Әминә ханым 2013 йылғаса башланғыс кластар уҡытыусыһы булып эшләй, мәктәп ябылғас, китапханасы булып күсә. Аҙна һайын Иҫәнғолға йөрөү ҡыйын тип, күптәр ғаиләләре менән район үҙәгенә күсенә. Әле Ҡарғалыла 42 өйҙә кеше йәшәй.\nҠарғалыны Тыныш йылғаһы һыулай. Донъя көтөргә рәхәт, иркен. Ҡалаға уҡырға киткән балалар ҡайтырға атлығып тора бында. Иҫ киткес тәбиғәт, саф һауа үҙенә тарта. Ҡаҫмарт йылғаһына балыҡҡа йөрөйҙәр. «Ҡыҙыл китап»ҡа ингән дөр-дөр йәки баҡса гөлө (пион) ошонда ғына үҫә. «Ҡып-ҡыҙыл итеп сәскә атҡан ваҡытта хуш еҫенән баштар әйләнә. Сит-ят күҙҙән был урынды һаҡлайбыҙ, һөйләп, күрһәтеп бармайбыҙ», – тиеште апайҙар.\nБиш бала әсәһе, мартта 70 йәшен туйлаясаҡ Зифа Ильяс ҡыҙы Фәйзуллина тормош иптәше Йәмил ағай менән 51 йыл татыу ғүмер итәләр. Үҙе совхозда төрлө эштә эшләгән, ире мал ҡараған. Шәхси хужалыҡта ла мал тоталар. Ҡымыҙын да үҙҙәре яһаған, ҡорт үрсеткәндәр. Үргендән дүрт күс алыуҙарын да ҡыуанып бәйән итте Зифа апай. «Беҙҙәге бал да, һутлы үлән ашап үҫкән малдың ите лә тәмле. 6 йәштән бәйләргә өйрәндем. Дебет тәнгә тейеү менән йылыта башлай бит ул!» – тип әңгәмәгә ҡушылды районда һәм республикала үткән бәйгеләрҙә ике тапҡыр лауреат, 2-се урынға диплом, Гран-при алған Зифа Ильяс ҡыҙы. Метр етмешкә метр етмешлек ғәләмәт ҙур шәлде нисек яңылышмай бәйләгәндер ул!\nМәғүзә Ниғәмәт ҡыҙы Һөйөндөкова Иҙәштән килен булып төшкән. Китапханасы, бухгалтер ҙа, хеҙмәт буйынса инспектор ҙа булып эшләй. Әле хаҡлы ялда. «Шалды тыуа-тыуғандан бәйләнем. Үткән быуаттың 90-сы йылдары балалар уҡытҡанда тап ошо шөғөл ярҙам итте», – ти ул. Уның яңы ғына энәнән сыҡҡан йылҡылдап торған шәлен, ҡулыма килеп эләккәс тә, бер ҙә һалғым килмәне. Һатып алырға килештек. «Иптәшем Ғабдулла механизатор, әле пенсияла. Бергәләп өс бала үҫтерҙек. Ә ҡатын-ҡыҙҙар менән ошолай аралашып йәшәү ҙә үҙе бер ғүмер», – ти Мәғүзә апай.\n«Иң оҫталар – Ҡарғалыла тиеүҙәре менән килешәһегеҙме?» – тигән һорауыма апайҙар, беҙҙән дә оҫтараҡтар, бәлки, барҙыр ҙа, әммә беҙ үҙебеҙҙе оҫта тип һанайбыҙ, тиештеләр.\nАпайҙар араһында иң олоһо, 73 йәшен артылған Шәрифә Низаметдин ҡыҙы Ҡорманаева Ҡарғалыны ташлап бер ҡайҙа ла китмәй. Тормош юлдашы 41 йәшендә генә мәрхүм була. Дүрт бала менән тол ҡалған Шәрифә инәй шәл, мал көсө менән балаларын аяҡҡа баҫтырған. Ейәнсурала бер тапҡыр, республика буйынса ике йыл рәттән – 2017, 2018 йылдарҙа Гран-при эйәһе лә ул. Иҫ киткес ҙур шәлде биҙәктәрен нисек буталмай бәйләй алыуы менән ҡыҙыҡһындым. «Күҙе төшә инде, яңылышыуым шул», – ти ул.\nКлуб мөдире Гөлсөм Рәзәп ҡыҙы Асҡарова байтаҡ ваҡыт Салауат ҡалаһында йәшәп, балаларын үҫтереп, ире Рәйес менән ауылға ҡайтып төшә. «Ниңә йәшерәк ваҡытта ауылға ҡайтманыҡ икән, тип үкенәбеҙ. Мал тотабыҙ. Һыйыр быҙауланы. 2015 йылда йәшәп ҡарайыҡ та, оҡшаһа, ҡайтырбыҙ, тип уйланыҡ, себештәр алдыҡ, картуф ултырттыҡ. Тананы ҙурайтып һуйып, картуф йыйғас ҡайтырбыҙ, тинек. Ҡышҡылыҡҡа утын әҙерләнек. Һуғымдан һуң Яңы йыл етте. Өс айҙан яҙ бит инде, тип ҡышҡылыҡҡа тороп ҡалдыҡ. Мейескә яғабыҙ. Һыуҙы ташып эсәбеҙ. Таныштарыбыҙ: «Ауылда нимә юғалттығыҙ?» – ти. Ә беҙгә оҡшай», – тип бәйән итә Гөлсөм Рәзәп ҡыҙы. Ҡарғалыла шундай матур йола бар: ситтән килгән кешегә, тернәкләнеп йәшәп китһен өсөн, берәр баш мал бирәләр. Гөлсөм менән Рәйескә лә ауылдаштары өлөш сығара. Шулай итеп улар кәзә-һарыҡлы була. Гөлсөмдөң Рәми Ғарипов шиғырҙарын һөйләүе, иренең гармунда уйнауы ҡарғалылар күңеленә хуш килә.\nЕйәнсура районы Мәзит ауылында йәшәүсе, 2018 йылда республика шәл бәйгеһендә шулай уҡ Гран-при алған алты бала әсәһе Фәрзәнә Сәфәрғәле ҡыҙы Атнағолова биҙәкләп бәйләү оҫтаһы булараҡ танылған. Тубығы менән яфаланған апай ҡатмарлы операцияға йыйына ине. Ғүмере буйы һатыусы булып эшләгән Фәрзәнә ханым үҙе бәйләгән шәлдәрҙең баһаһын белә. Уның тәҡдим иткән тауарын Баймаҡ тарафтарында бигерәк яраталар, үҙен «Шәл апай» килә, тип көтөп алалар.\nБашҡорт шәленең данын һәм баһаһын күтәреүсе көләс йөҙлө, тилбер ҡуллы уңған апайҙар тап Ейәнсурала йәшәгәненә инанып, ҡайтырға сыҡтыҡ.\nТеги: Башҡорт шәле Ейәнсура районы


Башҡортостан юлдарында беренән 30-сы апрелгә тиклем ауыр йөк машиналары хрәкәте искләнә - GTRK.TV — Новости Уфы и РБ\nБашҡортостан юлдарында беренән 30-сы апрелгә тиклем ауыр йөк машиналары хрәкәте искләнә\nЯҙғы осорҙа ваҡытлыса сикләү халыҡ-ара йөктәр ташыусы транспортҡа, пассажир автобустарына, аҙыҡ-түлек, дарыуҙар, яғыулыҡ ташыусы йөк машиналарына, фажиғә һәм башҡа ғәҙәттән тыш хәл эҙемтәләрен бөтөрөү өсөн йөктәр ташыған транпортҡа ҡағылмай.\n21 марта Рәсәй банкы “Резонанс” страховка компанияһын лицензияһын тартып алған\n21 марта Рәсәй һәм донъя хәбәрҙәре\nХәбәрҙәр - 13.12.18\nХәбәрҙәр - 12.12.18\nХәбәрҙәр - 11.12.18\nРеспубликаның көньяҡ райондарында йәшәүселәр хәҙер бушлай 20 телеканал ҡарай ала\nКүгәрсен, Көйөргәҙе, Стәрлебаш, Миәкә, Дәүләкән, Әлшәй һәм башҡа райондарҙа йәшәүсе 350 меңдән ашыу кеше икенсе мультиплексҡа ингән каналдарҙа яратҡан тапшырыуҙарын ҡарай ала. Йыл аҙағына тиклем РТРС хеҙмәткәрҙәре икенсе мультиплекстың барлыҡ тапшырғыстарын да сафҡа индерергә вәғәҙәләй.\nБашҡортостан мәктәптәренә яңы 217 автобус һатып алына. Яңы автобустарҙың сираттағы партияһынан асҡыстар бөгөн тапшырылды. Ермолаево ҡасабаһындағы 2-се дөйөм биреү мәктәбе иҫке йылды яңы ҡыуаныстар менән оҙата. Белем биреү усағына яңы автобуслы булды. Еромолаеволағы икенсе мәктәптә күрше ауылдарҙан...\nЯңы йылға 20 бүләк\nМаяҡ радиоһында “Уфимский берег” тапшырыуын тыңлағыҙ һәм олатай, өләсәйҙәрегеҙгә бүләктәр эшләгеҙ. Бының өсөн беҙҙең телекомпанияның рәсми сәхифәһенә инергә һәм ни өсөн һеҙҙең олатай-өләсәйегеҙ беҙҙең бүләкте алырға тейеш тигән яҙма ҡалдырыу ҙа етә. 20 кеше цифрлы телевидение ҡарау өсөн приставка...\nЛондонда “Ауаз” ойошмаһы вәкиле Тереза Мэй битлеген кейп урамға сыҡҡан һәм үтеп барыусыларға “Брексит Мэй” тигән помадалар тәҡдим иткән. Тереза Мэй парламентта брексит буйынса тауыш биреүҙе кисектереп торорға ҡарар иткән. Рио-де жанейрола 60 мең литр нефть йылғаға аҡҡан. Урындағы хакимиәттәр...\nҺәр кем үҙ һаулығын үҙе хәстәрләһә генә табиптарҙың тырышлығы ыңғай һөҙөмтәләргә килтерәсәк. Ошо хаҡта Радий Хәбиров “Сәләмәтлек сәғәтенең” сираттағы ултырышында белдерҙе. Видеоселектор кәңәшмәһендә был юлы сәләмәт тормош пропагандалау һәм иҫкәртеүсе медицина эшмәкәрлеген һөҙөмтәле ойоштороу...\nКиң биналар, уңайлы хеҙмәт шарттары, заманса йыһаздар\nРеспублика онкология диспансеры Башҡортостандың 100 йыллығғына 100 объект исемлегендә. Әлеге көндә бында төҙөлөш эштәренең 80 проценты үтәлгән. Рәсми белдереүҙәр буйынса төҙөүселәр эске-биҙәү эштәре менән мәшғүл. Эште аныҡ ойоштороу һәм белгестәрҙең оҫталығын урынлы файҙаланыу – ошо ысул...\nСибайҙа хәл тотороҡлана\nСибайҙағы хәл бөгөн дә республика киң мәғлүмәт сараларының иғтибар үҙәгендә ҡала. Ҡалала йәшәүселәр тын ҡыҫылыуға, баш ауыртыуға зарлана. Әммә дауаханалараға мөрәжәғәт итеүселәр юҡ. Ғәҙәттән тыш хәл иғлан итеүгә нигеҙ юҡ, әммә урындағы урындағы ғәҙәттән тыш хәл идаралығы тулы әҙерлеккә килтерелгән...\nКүп һорауҙар тыуҙырған реформа\n“Сүп-сар реформаһы” республика халҡында күп һорауҙар тыуҙыра. Билдәле булыуынса, 2019-сы йылдың беренсе ғинуарынан ҡаты көнкүреш ҡалдыҡтарына ҡағылышлы яңы ҡанун үҙ көсөнә инә. Әммә халыҡтың күбеһе сүп-сар ташлау өсөн түләнәсәк хаҡ менән бөтөнләй риза түгел. Лиана Наумова ашхана бүлмәһендә йыйылған...\nБөгөн көнбайыш райондарҙа боҙло ямғыр яуыуы көтөлә\nБашҡортостан синоптиктары бөгөн көнбайыш райондарҙа боҙло ямғыр яуыуы тураһында иҫкәртә. Ошо сәбәпле ғәҙәттән тыш хәлдәр идаралығы водителдәрҙе һәм йәйәүлеләрҙе үтә уяу булырға саҡырҙы. Иҫегеҙгә төшөрәбеҙ, 17 ноябрь боҙло ямғырҙан һуң барлыҡҡа килгән боҙлауыҡтан һуң республика юлдарында бер көндә...\nРеспубликала шыршы баҙарҙары эшләй башланы\nБашҡаланың төп майҙансыҡтарында һәр кем урман ҡупшыҡайҙарын һатып алала. Балалар өсөн төҙөлгән боҙ майҙансыҡтары ла гөрләп тора. Боҙ ҡаласыҡтары республика кимәлендәге конкурста ҡатнашасаҡ һәм еңеүселәр 500 мең һум аҡса менән бүләкләнәсәк.Альбина менән Гөлсиә Затон биҫтәһендә йәшәй. Бер...\nМаяҡ радиоһында “Уфимский берег” тапшырыуын тыңлағыҙ һәм олатай, өләсәйҙәрегеҙгә бүләктәр эшләгеҙ. Бының өсөн беҙҙең телекомпанияның рәсми сәхифәһенә инергә һәм ни өсөн һеҙҙең олатай-өләсәйегеҙ беҙҙең бүләкте алырға тейеш тигән яҙма ҡалдырыу ҙа етә. 20 кеше цифрлы телевидение...\nБашҡортостанда “Ауыл педагогы” программаһы әҙерләнә\nБашҡортостан мәғариф системаһын үҫтереүгә федераль бюджеттан 2019-сы йылда 4 миллиардтан ашыу, республика ҡаҙнаһынан 2 миллиард һум аҡса бүленәсәк. Мәғариф министры был хаҡта беҙҙең телерадиокомпанияның Медиа үҙәгендә үткән матбуғат конференцияһында белдерҙе. Республикала балалар...\nХеҙмәттәшлеккә санкциялар ҡамасаулай алмай\nБашҡортостанға Франция эшҡыуарҙары, шулай уҡ Рәсәйҙең төҙөлөш һәм торлаҡ-коммуналь хужалыҡ министрлығы делегацияһы килде. Бөгөн улар УфаГорСвет предприятиеһы эшмәкәрлеге менән танышты. Суэз компанияһы вәкилдәре киләсәктә хеҙмәттәшлек тураһында һөйләшеүҙәр алып барҙы. Суэз коммуналь компанияһы...\nИзге тауыбыҙҙың яҙмышы ниһайәт, хәл ителде. Был хәбәрҙе ишеткән һәр кем оло ҡыуаныс кисерә. Республика етәксеһе Радий Хәбировтың тәүәккәл аҙымы олоһонда ла, кесеһендә лә хуплау тапты.\nРеспублика етәксеһе Радий Хәбиров “Торатау” геопаркын булдырыу тураһындағы указға ҡул ҡуйҙы\nРеспублика хөкүмәтенә Фәндәр академияһы һәм Рәсәй Фәндәр академияһының Өфө ғилми үҙәге менән берлектә уны ЮНЕСКО-ның бөтә донъя мираҫы объекттары исемлегенә индереү буйынса эштәрҙе башларға ҡушылды.Геопарк Стәрлетамаҡ һәм Ишембай райондары биләмәһендә барлыҡҡа киләсәк. Уның составына...\nРеспублика етәкселеге Сибайҙағы хәлде етди күҙәтеүгә алды\nБында йәшәүселәр ҡала өҫтөндәге ҡуйы томанға һәм әсе еҫкә зарлана. Бөгөн ҡаланың ғәҙәттән тыш хәлдәр буйынса комиссияһы ултырышы үтте. Унда билдәләнеүенсә, ҡуйы төтөнгә урындағы карьер сәбәпсе булыуы ихтимал. Әле руданың төтәп яныуын туҡтатыу эштәре бара. Сибайҙа йәшәүселәр...\nЯңы йыл етеүгә һанаулы ғына көндәр ҡалды\nБалалар баҡсалары, мәктәптәр байрам иртәләренә әҙерләнә. Тик был саралар кескәйҙәр өсөн күңелле ваҡиға булһа, өлкәндәр өсөн күңелле мәшәҡәттәргә әйләнә. Яңы йыл иртәһе күпмегә төшә? Алена Елпаева өс йәшлек ҡыҙы Валерияны балалар баҡсаһында үтәсәк яңы йыл байрамына тулыһынса әҙерләгән, тиергә...\nБөгөн башҡорт теле көнө билдәләнә\nОшо уңайҙан бөтә Донъя башҡорттары ҡоролтайы мәғариф министрлығы менән берлектә Өфөлә күләмле сара ойошторҙо. Унда тыуған телде пропагандалаған иң яҡшы социаль ролик, “Илен һөймәҫ кенә телен һөймәҫ” иншалар, иң яҡшы башҡорт теле уҡытыусыһы тураһында видео төшөрөүселәр конкурсында еңеүселәр...\nҺөнәрендә иң яҡшыһы\nБашҡортостан етәксеһе Радий Хәбиров һөнәри оҫталыҡ конкурсы еңеүселәрен тәбрикләне. Уларға дипломдар һәм аҡсалата премиялар тапшырылды. Ҡатнашыусылар араһында ташсы, урман ҡырҡыусы, иретеп йәбештереүсе, слесарь-сантехник, кондитер һәм ҡымыҙсылар бар. Сараның тәүмаҡсаты – тап ошо эшсе...\nҠара Диңгеҙ флотының “Орехово-Зуево” ракета корабле Новороссийскийҙан Севастопольға килде. Ҡанатлы ракеталар менән ҡоралланған был корабль дәүләт һынауҙарын уңышлы үтте. Суднола тантаналы рәүештә флаг йыл аҙағында күтәреләсәк. Францияла күләмле ҡаршылыҡ акциялары дауам итә. “Һары жилеттар”...\nТереләрҙең – ҡәҙерен, үлгәндәрҙең ҡәберен бел\nЗыяратта мәрхүмдәрҙең исем-шәрифтәре яҙылған һәйкәлдәр булмаһа, кешеләр нисек табыр яҡындарының ерләнгән урынын? Ғафури районында “мәңгелек йортҡа” төшөп, ҡәберлектәрҙең тимер һәйкәлдәрен йыйыусы кешеләрҙе тотҡандар. Тик асыҡланыуынса, был эшкә уларға ауыл хакимиәте башлығы ризалыҡ биргән....\nТорлаҡ-коммуналь хужалыҡ хеҙмәттәре өсөн түләмәгән фатир хужаларына ҡарата ҡәтғи саралар күреләсәк\nБыл хаҡта бөгөн хоҡуҡ һаҡлауҙы тәьмин итеү буйынса координация кәңәшмәһендә билдәләнде. Яғыулыҡ-энергетик ресурстар менән тәьмин итеүсе ойошмалар алдындағы бурыс күләме ошо йылдың беренсе ноябренә 4,3 миллиард һумдан ашыу. Был күрһәткес буйынса беренселекте Өфө, Стәрлетамаҡ, Сибай ҡалалары тота....\nКөн һайын тиерлек үлемесле авариялар теркәлә.Бөгөн Өфө районында Мәскәү-өфө юлында йөк ташыусы “Газель” машинаһы һәм “Ивеко” автоцистернаһы бәрелеште. Һөҙөмтәлә “Газель” водителе тиҙ ярҙам машинаһы килеп еткәнсе һәләк булды.\nРеспублика етәксеһе сүп-сар йыйыу һәм уны юҡ итеү өсөн түләүҙе аҙайтырға ҡушты\nЯңы коммуналь хеҙмәт илдә киләһе йылдың беренсе ғинуарынан ғәмәлгә инә. Күп фатирлы йорттарҙа йәшәүсе һәр кем айына 130 һум, шәхси йортта йәшәүсе һәр кем 185 һум түләргә тейеш. Радий Хәбиров был хаҡтар саманан тыш юғары, тип белдерҙе һәм уларҙы арзанайтырға ҡушты.\nРеспубликала “Апимондия”ға әҙерлек эштәре башланды\n47-се умартасалыҡ буйынса халыҡ-ара конгрес 2021 йылда Башҡортостанда үтәсәк. Өфөгә донъяның төрлө илдәренән умартасылар йыйыла. Теүәл ярты быуат үткәндән һуң “Апимондия” йәнә Рәсәйгә ҡайта. Был юлы ул Башҡортостан ерендә үтәсәк. Беҙ ҙә генә һаҡланып ҡалған солоҡсолоҡ, умартасылыҡ һәм...\nМинең күңел ҡылдарым\n“Минең күңел ҡылдарым” конкурсының финалына үткән уҡыусылар республика етәксеһе Радий Хәбиров менән осрашты. Приютта тәрбиәләнеүсе балаларға Радий Хәбиров төрлө бүләктәр тапшырҙы. Алтынсы класста белем алыусы Айгүзәл Аҙнабаеваның Башҡортостан етәксеһе Радий Хәбиров менән танышыуы тап ошо һүҙҙәрҙән...\nШәжәрәһен белгән халыҡ юғалмаҫ\nБыуындар бәйләнешенә иғтибар йылдан йыл арта. Өфө ҡалаһының Октябрь районында шәжәрә байрамын ойоштороу ҙур йолаға әйләнде, ул район кимәлендә 2007 йылдан уҙғарыла. Һәр йыл бер тема менән бәйле, быйылғыһы Башҡортостандың 100 йыллғына арналған. Рөстәм Өфө ҡалаһының 48-се лицейында...\nҮҙ фатиры өсөн көрәшә\nБөйөк Ватан һуғышы ветераны оло йәшендә дөрөҫлөктө асыҡлар өсөн суд тупһаһын тапарға мәжбүр. Ғаиләгә ярты йыл буйы урамда ҡалыуҙан ҡурҡып йәшәргә тура килә. Бөйөк Ватан һуғышының бөтә михнәттәрен күргән Валентина Тупикина 87 йәшендә суд тупһаһын тапарға мәжбүр. Ҡасандыр үҙ көсөнә һатып алған...


Үрге Бишенде — Башҡорт Википедияһы\n54°28′41″ с. ш. 53°42′30″ в. д.HGЯO\nбашҡ. Үрге Бишенде\n↗725 кеше (2010)\n80 251 810 001\n80 651 410 101\nҮрге Бишенде (рус. Верхние Бишинды; боронғо атамалары Бишенде, Оло Бишенде, Урта Бишенде ) — Башҡортостан Республикаһының Туймазы районындағы ауыл. 2009 йылдың 1 ғинуарына халыҡ һаны 708 кеше булған. Үрге Бишенде ауыл Советының административ үҙәге. Почта индексы — 452797, ОКАТО коды — 80251810001.\nАуылдың атамаһы ‘үрге’ һүҙе һәм Бишенде йылғаһының исеме ҡушып яһалған.\nҠыр-Йылан улусының аҫаба ерендә Бишенде йылғаһы буйында шул уҡ исемле ауылдар урынлашҡан. Шуларҙың береһе — Үрге (йәки Урта) Бишенде, ҡыр-йылан башҡорттарының тораҡ пункты. Бына уларҙың исемдәре: Балтаҡай Байгилдин, Хәсән һәм Мөхәмәтйән Балтаҡаевтар, Сәйфүлмөлөк Шаҡаев, Усман Әмиров, Миңлебай Ярмөхәмәтов, Ғабдулла Ишҡулов, Абдулнасир Юлдашев, Габдулваһап Юлбарисов, Афлатун Рамазанов, Батырша Мөрсәлимов, Йәғәфәр Үтәғолов, Монасип Мөҡсинов, Шәһиәхмәт Ишмөхәмәтов, Әбдрәшит һәм Әбдрәзаҡ Мортазиндар, Исламғол Аҙнағолов (улдары Мырҙағол, Рамаҙан), Юлбарис Ҡорбанғолов, уның улдары Юлдаш, Әбделвәхит, Рахманғол.\nАуыл башта Бишенде тип атала, XVIII быуаттың икенсе яртыһында Түбәнге Бишенде ауылы барлыҡҡа килгәс, ауыл хәҙерге исемен ала.\nXVIII быуаттың 40-сы йылдары аҙағынан ауыл милли ҡатнашҡа әүерелә. Өфө губернаһы канцелярияһының 1747 йылдың 17 мартындағы указына ярашлы был ауылға 7 ихатаһы менән яһаҡлы татар Бикмәт Бигашев күсеп килә. 1760 йылдың 9 мартындағы килешеүгә ярашлы, Ҡыр-Йылан башҡорттары уның улы Пулатай Бикметовҡа "иптәштәре менән" улус ерҙәрен артабан да файҙаланырға рөхсәт итә, «уларға ҡамасауламаҫҡа». Шул уҡ йылда Байлар улусынан 8 ғаиләнән башҡорттар ҡабул ителә. Ҡабул иткән өсөн аҫабалар уларҙан бер юлы 30 һум аҡса һәм йыл һайын ихатанан 15 тин аҡса ала. 1806 йылдың 12 июнендә поход старшинаһы Темир Мәсәғотов һәм башҡалар типтәр Әбделмән Сулюковты ауылға индерәләр.\nБарлыҡ керҙәштәр — яһаҡлы татарҙар, Байлар улусы башҡорттары — типтәрҙәр ҡатламына күсәләр.\n1834 йылда 162 башҡортҡа 16 бот ужым, 256 бот ярауай иген сәселә, 36 бот картуф ултыртыла.\nXIX быуаттың икенсе яртыһынан ауылда тимерлек, 3 мәсет, 2 тирмән, почта бүлексәһе, 2 кибет була, кесаҙна баҙар үткәрелә. Бында улус идараһы урынлашҡан булған.\n1795 йылда 16 ихатала 103 башҡорт һәм 162 типтәр йәшәгән. 1870 йылда 110 ихатала 401 ир-ат, 384 ҡатын-ҡыҙ башҡорт йәшәгәне күрһәтелә. .\n1897 йылда бөтәһе 179 ихатала 500 ир-ат һәм 508 ҡатын-ҡыҙ; ә 1905 йылда 195 ихатала 595 ир-ат һәм 549 ҡатын-ҡыҙ; 1920 йылда 277 ихатала 744 ир-ат һәм 738 ҡатын-ҡыҙ башҡорт йәшәгән.\n1870 һәм 1920 йылдар мәғлүмәттәре халыҡтың этник составын дөрөҫ сағылдырмай, бында аҫаба-башҡорттар (1917 йылда 37 кеше), типтәрҙәр составындағы керҙәш-башҡорттар һәм татарҙарҙан типтәрҙәр йәшәгән.\nАуылда төп мәктәп (1‑се Серафимов урта мәктәбе филиалы), балалар баҡсаһы, фельдшер‑акушерлыҡ пункты, мәҙәниәт йорто, китапхана, мәсет бар. Башҡорттар йәшәй (2002).\n1920 йыл 26 август 1482\n1939 йыл 17 ғинуар 1115\n1959 йыл 15 ғинуар 828\n1989 йыл 12 ғинуар 525\n2010 йыл 14 октябрь 725\nБөтә Рәсәй халыҡ иҫәбен алыу (2002) мәғлүмәте буйынса — күпселек милләт башҡорттар (84 %).\nЯҡындағы тимер юл станцияһы (Туймазы): 17 км.\nВәлиуллин Ренат Абдулла улы (20.09.1947) — рәссам, Башҡортостан Республикаһының атҡаҙанған рәссамы (1997)\nҒәниев Камил Сәмиғулла улы (1922—1992) — совет хәрби хеҙмәткәре, дәүләт эшмәкәре, генерал-лейтенант, командарм.\nВәлиуллин Рифғәт Абдулла улы (20 сентябрь 1935 йыл — 3 ғинуар 2007 йыл) — режиссёр. Рәсәй Федерацияһының (1996) һәм Башҡорт АССР-ының (1989) атҡаҙанған сәнғәт эшмәкәре. Театр эшмәкәрҙәре союзы ағзаһы (1966).\n↑ Үрге Бишенде // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\n↑ «Налог Белешмәһе» системаһында Үрге Бишенде ауылы\nҮрге Бишенде // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\n«Налог Белешмәһе» системаһында Үрге Бишенде ауылы\nhttps://ba.wikipedia.org/w/index.php?title=Үрге_Бишенде&oldid=1134120 ҡабул ителгән\nБыл бит һуңғы тапҡыр 07:50 11 май 2022 үҙгәртелгән.


Республиканың ғәҙәттән тыш хәлдәр идаралығы бөгөн юлдарҙа һаҡ булырға саҡыра - GTRK.TV — Новости Уфы и РБ\nБоҙлауыҡ сәбәпле юл-транспорт фажиғәләре булыуы ихтимал. Шуға ла юл хәрәкәте именлеге дәүләт инспекцияһы дистанция һаҡларға, тиҙлекте арттырмаҫҡа кәңәш итә. Синоптиктар фаразлауынса, елдең тиҙлеге секундына 8-13 метрға етәсәк. Һауа температураһының бер күтәрелеп бер төшөүе арҡаһында ирегән ҡар туңып ҡала урамдары боҙ менән ҡапланды. Тайып имгәнеүселәр һаны аҙаҡҡы ике аҙна эсендә генә ике тапҡырға артҡан, көн һайын башҡала дауаханалырына йөҙәрләгән кеше мәрәжәғәт итә. Мөмкинлектәре сикләнгәндәр өсөн бындай юлдан йөрөү ысын мәғәнәһендә һынауға әүерелә. Коляскала фехтование алышы буйынса Европа чемпионы Сергей Мозолькин өсөн боҙлауыҡ менән алыш еңелдән бирелмәй. Боҙҙан хасил булған соҡорло юлды үтеү оло һынауға әүерелә ти спортсы. Боҙло юлдан оҫта атлау алымдарын йәйәүлеләр ҙә үҙләштерә. Берәүҙәр тротураҙы көрттән урап үтә, икенселәре яңы атларға өйрәнгән бала кеүек тотоноп йәрәргә мәжбүр. Юл аша сығыуы айырыуса ҡурҡыныс. Автомобиль тәгәрмәсе аҫтында ҡалыуың да бар. Конькиҙа шыуыр өсөн хәҙер каток эҙләп йөрөргә кәрәкмәй. Бының өсөн тротуарға сығыу ҙа етә. Бындай һырғалаҡта автомобилдәр ҙә, йәйәүлеләр ҙә берҙәй шыуыша. Тик һуңғылары өсөн ул күңелһеҙ тамамланыуы ихтимал. Бәлә аяҡ аҫтында икәнен Анатолий Әхмәҙуллин хәҙер яҡшы белә. Йәш кешенең эш көнө травмотология пунктындағы сиратта тамамлана. Ул тайып уң ҡабырғаһына йығылған.Аяҡ-ҡулдарын һындырып бында көнөнә 50-гә яҡын кеше мөрәжәғәт итә. Табиптар зыян күреүселәрҙең ҡайҙа ҡолағанын теркәп ҡала хакимиәтенә хәбәр итеп тора. Быйылғы ҡыштың коммуналь хеҙмәттәр өсөн үтә лә көтөлмәгән булыуын һәр урам эсендә күҙәтергә мөмкин. Ваҡытында таҙартылмаған ҡар иреп ҡалын боҙ хасил булды. Вәғизә Ҡазыханова үҙ участкаһында йәйәүлеләр тайып имгәнмәһен өсөн иртәнге сәғәт 5-тән ҡулына көрәк ала. Кешеләр эшкә сыҡҡанға тиклем ул 5 күп ҡатлы йорт тирәһенә ҡом һибеп сығырға тейеш.Талап буйынса юл боҙҙан әрсеп таҙартылырға тейеш. Йорттар янында быны торлаҡ-коммуналь хужалыҡтары, ә магазин, ойошма тирәһендә хужалары башҡарырға бурыслы. Әммә ҡом һибеүҙән башҡаса сара юҡ тип аҡлана торлаҡ идаралығы белгестәре.Тайғаҡ юлға зарланып ҡына мәсьәләне хәл итеп булмай, идарасы компаниялар бындай мөрәжәғәттәрҙе инҡар итергә күнеккән. Шунлыҡтан зыян күргән осрата үҙ хоҡуғыңды һәм һаулыҡҡа килгән зыянды түләтеүҙе талап итергә кәрәк. Матди яза был тәңгәлдә тәртип урынлаштырырына ышаныс бар.


6 Май 2019, 14:32\nЯңы Мишәр мәктәбенең барлыҡ уҡытыусылары һәм уҡыусылары, ә улар 98, “Сәләмәт туҡланыу – әүҙем оҙон ғүмер” Бөтә Рәсәй социаль акцияһына ҡушылды.\nПроект буйынса беренсенән алып ун беренсегә тиклем бар кластарҙа ла тест уҙғарылды. Уның ярҙамында көн дауамында һәр баланың менюһын анализланылар. Дәрестәрҙә дөрөҫ һәм фай-ҙалы туҡланыу тураһында мәғлүмәттәр менән уртаҡлаштылар, ҡулланыр- ға ярамаған аҙыҡтар тураһында һөйләштеләр.\nПроектта ҡатнашҡандан һуң ҡыҙҙар һәм малайҙар тәьҫораттары менән уртаҡлашты.\nСалауат Камалов, 7-се класс: “Минең тормошомда спорт мөһим роль уйнай. Йүгереү менән шөғөлләнәм, нәҡ шуның өсөн сәләмәт туҡланыуҙан тайпылмаҫҡа тырышам”.\nЛенария Фәтҡуллина, 5-се класс: “Был дәрестәрҙән һуң мин магазиндарҙа организмға зыянлы аҙыҡтарҙың күплеген аңланым. Беҙгә улар тураһында, уларҙың организмыбыҙға нисек тәьҫир итеүе хаҡында һөйләгәндәре өсөн рәхмәтлемен”.\nАзалия Ғүмәрова, 7-се класс: “Миңә бар татлы аҙыҡтар ҙа оҡшай. Кәнфиттәр сәләмәтлек өсөн хәүефле аҙыҡтар иҫәбенә инә икән. Акциянан һуң көндәлек рационымды анализлайым, кәнфит урынына күберәк емеш-еләк ашарға тырышам”.\nТаңсулпан Закирова, 8-се класс: “Мин бик күп ҡыҙыҡлы мәғлүмәт белдем. Дөрөҫ туҡланыу тураһында йышыраҡ һөйләү, уны үҙ өлгөңдә башҡаларға күр-һәтеү мөһим”.\nКамилла Мөхәмәтйәнова, 7-се класс: “Беҙҙең бөтә мәктәп менән был акцияла ҡатнашыуыбыҙ бик яҡшы. Минең барлыҡ класташтарым уны ҙур энтузиазм менән ҡабул итте. Файҙалы мәғлүмәт артыҡ булмай”.


Тарих һөйләй бында таштар ҙа... » Башҡортостан гәзите | Газета Башкортостан на башкирском языке\nБашҡортостан гәзите » Башҡорт донъяһы » Тарих һөйләй бында таштар ҙа...\nТарих һөйләй бында таштар ҙа... 01.06.2018 // Башҡорт донъяһы\nРостов өлкәһендә хәрби ҡәберлек бар, унда батырҙар ҡәберендә 13 Советтар Союзы Геройы, шул иҫәптән Башҡортостандан яҡташтарыбыҙ Зөбәй Үтәғолов менән Тимерәй Көбәкәев тә ерләнгән. Улар иптәштәре менән бергә ғүмерен ҡорбан итеп хәрби бурысын үтәгән һәм уларҙың ҡаһарманлығы арҡаһында Красновка станцияһы азат ителгән. Сталинградта ҡамауҙа ҡалған Паулюстың 6-сы армияһына тимер юл аша ярҙамға ашыҡҡан вермахт ғәскәрҙәре эшелоны туҡтатылған.\nКрасновканың 13 геройы\nБылтыр 2017 йылда тап ошонда, Тарасов районының Красновка станцияһында, беҙҙең автойөрөш тамамланғайны. Беҙ Мамай ҡурғанынан Волгоград һәм Ростов өлкәһе юлдары буйлап – 700 саҡрым самаһы, ә Башҡортостан Республикаһынан килгән ҡунаҡтар ике мең саҡрымдан ашыу юл үтте. Арыуыбыҙға ҡарамаҫтан, ҡәнәғәт инек, ҡуйылған бурыстар үтәлде, маҡсатҡа ирештек. Тиҫтәләгән хутор һәм станицала туҡталдыҡ, батырҙар ҡәберлегенә сәскәләр һалдыҡ, митингыларҙа ата-бабаларыбыҙҙың батырлыҡтарын иҫкә алдыҡ, дин әһелдәре оҙаҡ йылдар дауамында тәүге тапҡыр зыяратта аят – Ҡөрьән сүрәләрен уҡыны. Ә Артур Ғайсаров башҡарыуындағы “Урал” көйө батырҙар ҡәберлегендә үҙенә күрә бер реквием, башҡорт халҡының мөрәжәғәте кеүек яңғыраны, совет халҡы менән бергә Ватаныбыҙ ирке һәм үҙаллылығы өсөн башҡорт яугирҙәренең дә һуғышыуын һәм батырҙарса һәләк булыуын хәтергә төшөрҙө.\nУкраинанан беҙҙе бер нисә саҡрым ғына айыра, әле сик ябыҡ. Красновка станцияһы аша үткән Миллеров – Луганск тимер юлы 20 йыл тиерлек эшләмәй, был арала шпалдар араһында ағастар үҫеп сыҡҡан. Рельстар һаҡланған, уларҙы металға тапшырмайҙар. Халыҡ әле булһа, тимер юл эшләй башлар ҙа үтеп барған поездар, оҙон гудок биреп, һәләк булған геройҙарға үҙҙәренсә честь бирер, тип ышана. 2015 йылда ҡышын Красновкаға килгәндә, ап-асыҡ итеп артиллерия канонадаһын ишеттек! Әле тынлыҡ, был күп михнәт күргән ерҙә ҡасандыр тыныслыҡ урынлашырына өмөт бирә. Ә әлегә Украинала граждандар һуғышы бара.\nКрасновкала беҙ Бөтә донъя башҡорттары ҡоролтайы делегацияһы, “Йәшлек” гәзите, “Юлдаш” радиоһы, БЮТ телеканалы хәбәрселәре менән йылы хушлаштыҡ, беҙгә, Дондағы Ростовтан булған ҡатнашыусыларға, Тарасов районының Митякинская станицаһына барып етергә кәрәк ине. Унда – батырҙарса һәләк булған ауылдаштарым, Дәүләкән районы Яңы Яппар ауылынан өлкән лейтенант Р.Б. Усмановтың һәм сержант Г. Х. Хәлиуллиндың ҡәберҙәре. Мөмкинлек булғас та ҡәберҙәренә зыярат ҡылам, тигән вәғәҙәм бар ине туғандарыма. Митякинская станицаһына сик янынан Северский Донец йылғаһы буйлап 100 саҡрым үтергә кәрәк ине. Унда мин яҡташтарымдың совет халҡы менән бергә ҡаһармандарса алышып, Ватаныбыҙ өсөн башын һалғанына, намыҫсанлығына тағы бер ҡат инандым. Яңы Яппар ауылында һуғыштан әйләнеп ҡайтҡан ауылдаштарымдың яртыһы орден һәм миҙалдар алған офицерҙар ине. Сталинград һуғышын үткән атайым Бакир Ишмөхәмәт улы Сәлимов та капитан булып ҡайтты, дуҫы, Александр Невский һәм тағы биш орден алған Ниғәмәтбай Аҫылгәрәй улы Имамбаев – өлкән лейтенант.\nТап ошонда, Дон ерендә, Ватаныбыҙҙың яҙмышы хәл ителә. Ошонда ауылдаштарым Р.Б. Усманов менән Г.Х. Хәлиуллин батырҙарса һәләк була, уларҙың ҡәбере мәктәп ихатаһында урынлашҡан. Ышанам, туғандары, ейән-ейәнсәрҙәре лә мотлаҡ күрергә килер, олатайҙарына баш эйер. Бөгөн иһә улар урынына быны беҙ эшләйбеҙ. Батырҙар исемен мәңге хәтерҙә һаҡлайбыҙ, ата-бабаларҙың ҡәберенә лә юлды күрһәтербеҙ!\nМеңәрләгән һалдат ҡәберҙәре һибелеп ята Дон далаһында. Ростов өлкәһендә ил өсөн һәләк булған яугирҙәрҙең йөҙәрләгән туғандар ҡәберлеге урынлашҡан. “Миус-фронт”та ғына төрлө сығанаҡтар буйынса 800 меңдән ашыу совет һалдаты һәләк булған! Миус – Донбасстан башланған, Ростов өлкәһе аша үтеп, Аҙау диңгеҙенә ҡойған ҙур булмаған йылға. Уның бейек уң яҡ ярында фашистар нығытылған, үҙҙәре әйтеүенсә, баҫып ала алмаҫлыҡ оборона линияһы булдыра. Әммә Миус-фронт һыҙығын беҙҙекеләр йырып сыға! Ғәйәт күп ҡорбандар биреп тағы бер еңеү яулана. Бында яҡташыбыҙ, ике тапҡыр Советтар Союзы Геройы Муса Гәрәев беренсе Йондоҙон ала.\nМиус йылғаһы ярында бер бейеклек бар, әле уны һәләк булған диңгеҙ пехотаһы хөрмәтенә ҡуйылған монумент исеме менән “Якорь” тип йөрөтәләр. Ҡан ҡойошло һуғыштарҙа был стратегик бейеклек өсөн 14 мең совет яугире һәләк булған! Улар үлемгә барған, ғүмерҙе фиҙа итеп кенә Еңеү яуланырын белгән! Тау итәгендә тотош дивизия ҡырылған.\nБылтыр ошо бейеклек янында тағы ла 21 яугирҙең һөйәктәре ҡайтанан ерләнде, уларҙы алыҫ түгел ерҙә эҙәрмәндәр тапты. Һаҡланып ҡалған мәғлүмәттәргә таянып, эҙәрмәндәр һәләк булғандарҙың исемдәрен асыҡлай алды, уларҙың 15-е Башҡортостандан булып сыҡты.\nРәсәйҙең беренсе эҙәрмәндәре\nБыйыл автойөрөшкә һәм Хәтер вахтаһына әҙерләнгәндә мин был тарихты “Рәсәй эҙәрмәндәр хәрәкәте”нең Ростов төбәк бүлексәһе етәксеһе Владимир Кириллович Щербановҡа аңлаттым.\nШулай итеп, 1948 йылда һуғышта һәләк булған фронтовиктарҙың балалары тәрбиәләнгән Өфө мәктәп-интернаты һәм балалар йорто тәрбиәләнеүселәре сығарылыш имтихандарынан һуң атайҙары һуғышҡан урынға барырға һәм ҡәберҙәрен табырға теләй. Күптәре бығаса ла фронтҡа эләгергә, яуҙа һәләк булған атай һәм ағайҙары өсөн фашистарҙан үс алырға хыяллана. Әммә хәрби комиссарҙар, саҡырылыш йәшенә еткәс тә фронтҡа алырға вәғәҙә биреп, уларҙы өйҙәренә ҡайтарып тора. Фронтҡа ҡасҡандарҙы вокзалдарҙа тотоп, поездарҙан алып, өйҙәренә ҡайтаралар, күптәрен интернатҡа ебәрәләр.\nШулай ҙа ҡайһы бер малайҙар фронтҡа барып етә һәм һәләк булған атай-ағайҙары урынына сафҡа баҫа. Шуларҙың береһе – буласаҡ халыҡ яҙыусыһы Әхиәр Хәкимов, ул 13 йәшендә “полк улы”на әйләнә, фронт юлы буйлап Мәскәүҙән Прагаға тиклем үтә һәм 16 йәшендә һуғышты тамамлай, Ҡыҙыл Йондоҙ ордены, “Батырлыҡ өсөн” һәм “Хәрби хеҙмәттәре өсөн” миҙалдары менән бүләкләнә.\nҺуғыш тамамлана. Етемдәрҙе ҡарауҙы дәүләт үҙ өҫтөнә ала, улар өсөн махсус интернаттар, балалар йорттары, шулай уҡ Суворов училищеһы асыла. Балалар тырышып уҡырға ынтыла, әммә һуғышҡа барып өлгөрмәгәндәренең тағы бер хыялы ҡала: атайҙарының ҡәберҙәрен табыу!\nУларҙың әҙерләнеүе тураһында тиҙ арала билдәле була, комсомол ойошмаһы йәштәргә ярҙам итергә ниәтләй. 112-се Башкавдивизияның яу юлы буйлап үтәсәк поход тураһында радионан һөйләйҙәр, 1948 йылдың 13 июнендә “Ҡыҙыл Башҡортостан” гәзите яҙып сыға.\nҮҫмерҙәрҙең башланғысын иң юғары кимәлдә хуплайҙар, һуғыш ваҡытында Башкавдивизияның комиссары булып хеҙмәт иткән мәғариф министры Әлибаев юлға сығыр алдынан йәштәрҙе ҡабул итә, уларға Сталинград һуғышы тураһында һөйләй һәм аҙаҡтан, “Хәйерле юл, балалар!” ти.\nМалайҙар, шулай тип өндәшеүҙәренә ҡарамаҫтан, үҙҙәренә хөкүмәт кимәлендә үтә мөһим бурыс йөкмәтелгәнен яҡшы аңлай. Улар 112-се Башҡорт кавалерия дивизияһының яу юлы буйлап үтергә, һәләк булғандар, уларҙың ерләнгән урындары тураһында мәғлүмәт тупларға һәм иң мөһиме – генерал М. М. Шайморатовтың һәләк булған урынын һәм ҡәберен табырға тейеш була.\nМайор Кәли Ғәбитовҡа ошо тәүге эҙәрмәндәр экспедицияһын етәкләргә ҡушалар. Ул һуғышты 112-се Башкавдивизияның политругы булып үтә, һуғыштан һуң “Кызыл таң” гәзите редакцияһында эшләй. Йәштәргә комсомол ойошмаһы сәркәтибе Хәжәр Хангилдинаны етәксе итеп тәғәйенләйҙәр, уҡытыусылар коллективы исеменән уның менән Ғәзимә Ғирфанова ла юлға сыға. Был эҙәрмәндәр экспедицияһында йәмғеһе 12 кеше ҡатнаша.\nЭкспедицияның һөҙөмтәләре хайран ҡалдыра: улар генерал Миңлеғәли Минһаж улы Шайморатовтың һәләк булған һәм беренсегә ерләнгән урынын таба. Урындағы халыҡ менән һөйләшәләр. Дробот, Гетманский, Троцко ентекләп Штеровканан алыҫ түгел ерҙә генералды табыуҙары һәм ҡая эргәһендәге шишмә янында ерләүҙәре тураһында һөйләй. Ворошиловград өлкәһен азат иткәндән һуң, 1943 йылдың октябрендә байрам алдынан генерал өс офицеры менән бергә тантаналы рәүештә Штеровкала клуб янында ҡайтанан ерләнә. Ә ауыл халҡы, майор К. Ғәбитов уларға корпус командирының иҫән булыуы, ауыр яраланған килеш тотҡонға эләгеүе, һөжүм ваҡытында азат ителеүе, һуғыштан һуң академия тамамлап, Ҡыҙыл Армияла хеҙмәт итеүен дауам итеүе тураһында һөйләгәнгә тиклем, корпус командиры Борисовты ерләүҙәренә шикләнмәй.\nБАССР-ҙың Өлкә комитеты һәм 112-се Башкавдивизия ветерандары тарафынан ебәрелгән комиссия бында, Штеровкала, М.М. Шайморатовтың ҡәбере булыуын асыҡлай, ошо рәүешле йәштәрҙең эҙләү эштәренең һөҙөмтәһен иҫбатлай.\nБеҙҙең 2017 йылдағы тәүге автойөрөш Дон ерендә һәләк булған 112-се Башкавдивизия геройҙарына арналды. Беҙ тәү сиратта һәләк булған дивизия яугирҙәренең исемен тергеҙеү һәм мәңгеләштереү проблемаһына Башҡортостан Республикаһы йәмәғәтселегенең иғтибарын йәлеп итергә тырыштыҡ. Тәүге тапҡыр Обливская станцияһы янындағы ҡот осҡос һуғышта һәләк булған 1500-ҙән ашыу яугирҙең ятҡан урынын табырға кәрәклеге тураһында оран һалдыҡ. Әгәр ул фажиғәле рейд һәм генерал М. Шайморатовтың Украинала һәләк булыуы тураһында бихисап мәҡәләләр буйынса билдәле булһа, дивизияның Дон далаларындағы дошман тылы буйлап рейды, айырыуса Ростов өлкәһендә барған ҡан ҡойошло яуҙар етерлек кимәлдә өйрәнелмәгән. Ул ғына ла түгел, Хәрби Дан музейы хеҙмәткәрҙәрен, бөртөкләп архив документтарын йыйған, бағыусылар аҡсаһына легендар дивизия тарихы тураһында китаптар сығарған Б.Я. Малородов кеүек берәмләп һанарлыҡ энтузиастарҙы һанамаһаң, республикала 112-се Башкавдивизияның тарихын профессиональ кимәлдә өйрәнгән тарихсылар ҙа юҡ. Башҡортостан Республикаһы Хөкүмәте Башҡортостан эсендә генә түгел, унан ситтә лә башҡорт атлыларының исемдәрен мәңгеләштереү эшенә ярҙам итһен ине. Эш күп. Һәм уны яңғыҙ башҡарырлыҡ түгел. Сталинград һуғышының һуңғы этабында, Аржановка, Алексеевский, Деев, Обливская, Чернышки, Морозовск, Тацинская, Белая Калитва янында һәләк булғандарҙың исемдәрен асыҡларға кәрәк. Был башҡорт атлылары батырҙарса һәләк булған ауыл-ҡалаларҙың тулы исемлеге түгел. Киләсәктә ҡаһармандарыбыҙҙың исемдәрен мәңгеләштереп, яңы һәйкәлдәр ҡуйып, туғандарына атай-олатайҙарының ҡәберенә зыярат ҡылырға мөмкинлек бирергә кәрәк. Атай-олатайҙарҙың батырлығы менән ғорурланырға һәр кемдең хоҡуғы бар! Эҙәрмәндәрҙең төп маҡсаты ошо.\nҺуңғы йылдарҙа Рәсәй Федерацияһының эҙәрмәндәр хәрәкәте етәкселәре туғандарының яҙмышын һәм һәләк булған урындарын һорап яҙылған мөрәжәғәттәр күбәйеүен билдәләй.\nРәсәй Федерацияһы Дәүләт Думаһы депутаты Илдар Зиннур улы Бикбаевтың, шулай уҡ “Рәсәй эҙәрмәндәр хәрәкәте”нең Ростов бүлексәһе етәксеһе Владимир Кириллович Щербановтың шәхси ярҙамы һәм ҡатнашлығы арҡаһында 2018 йылдың 23 апрелендә Ростов өлкәһендә Төбәк-ара Хәтер вахтаһы асылды. Тәүге тапҡыр Башҡортостан Республикаһы, Ростов һәм Волгоград өлкәләре, Луганск халыҡ Республикаһының эҙәрмәндәр отрядтары Ростов өлкәһенең Обливская станцияһы янында эҙләнеү эштәрен башланы. Бер аҙна эсендә 41 һалдаттың һөйәктәре табылды, ун яугирҙең исеме асыҡланды.\n1942 йылдың 19 ноябрендә меңәрләгән орудиеның залп биреүе иртәнге тынлыҡты ярҙы. Совет ғәскәрҙәренең “Уран” операцияһы башланды. Составына 112-се Башҡорт кавалерия дивизияһы ла ингән 8-се кавалерия корпусы, 3-сө румын армияһының оборонаһын өҙөп, дошман тылына рейдҡа атлыҡты. 55-се Алтай һәм 21-се Тау-кавалерия дивизияһы менән берлектә улар ҙур бер төркөмдө ҡамауға алып, дошмандың етди көстәрен юҡ итте. 59 төҙөк хәлдәге танк, 200 автомашина һәм 60-лап мотоциклды ҡулға төшөрҙө. Туҡтауһыҙ барған яуҙарҙың 7-се көнөнә 112-се Башкавдивизия атлылары, 60 саҡрымлыҡ марш яһап, Обливская станцияһына килеп туҡталды һәм таң алдынан тимер юл вокзалына һөжүм итер өсөн хәрби тәртиптә теҙелде. Обливская станцияһы аша Сталинградта урынлашҡан Паулюс армияһы хәрби техника, ҡорал һәм боеприпастар, башҡа төрлө матди средстволар менән тәьмин ителә. Шуға күрә был стратегик әһәмиәткә эйә станция фашистар менән оҙайлы оборонаға әҙерләнгән була. Обливская өсөн барған һуғыштарҙа башҡорт кавалеристары оло юғалтыуҙар кисерә. Ҡола ялан яугирҙәрҙе немец самолеттарынан һаҡламай. Кавалеристар туң ерҙе ҡаҙып окоп эшләргә, йырында йәшеренергә тырыша. Бер көн эсендә башҡорт атлылары 332 кешеһен юғалта: кемеһе яралана, күбеһе һәләк була. Һәм (һауаға ҡаршы оборона системаһы средстволары булмаған) башҡорттар таралышырға ҡарар итә. Һыбайлылар үҙ-ара 30-40 метр ара тота, тачанкалар – 100 метрға тиклем. Немец осоусыларына һәр һыбайлыны баҫтырырға, кавалеристарҙы юҡ итеү өсөн күпкә артығыраҡ боеприпастар сарыф итергә тура килә. Немец самолеттары аҫтан ҡыйып осоп, һыбайлыларҙы утҡа тотҡанда, башҡорттар, ҡылыстарын сығарып, “Салауат!”, “Алаҫ!”, “Туҡһаба!” тип оран һалып дошманға ҡаршы саба. Һәм шулай һәләк була…\n1942 йылдың 19 ноябренән 7 декабренә тиклемге осорҙа 275-се полкта – 6, 294-тә – 5, 313-сө полкта өс полк командиры алмашына, улар араһында ауыр яраланған Кусимов та бар. Эскадрон һәм взводтарҙағы төп составтағы (кадрҙағы) бөтөн командирҙар сафтан сыға. 41 көн буйы өҙлөкһөҙ барған яуҙарҙа 1942 йылдың 19 ноябренән 29 декабренә тиклем 112-се Башкавдивизия төрлө мәғлүмәттәр буйынса 2631 кешеһен, 2098 атын юғалта. Ҡайһы бер полктарҙа йөҙҙән дә әҙерәк кавалерист ҡала.\nУлар ошонда, Дон ерендә, һәләк булған. Һәр береһен табып, геройҙарҙың исемен асыҡлап, оло хөрмәт менән ерләү һәм исемдәрен мәңгеләштереү – бына ошо эҙәрмәндәрҙең бурысы. Һәм ошо маҡсаттан Башҡортостан Республикаһы эҙәрмәндәре Дон еренә килде. Йыйылма отряд Өфөнөң “Обелиск” клубы (етәксеһе Е. Вяземцева), Туймазы ҡалаһының “Ал елкәндәр” үҫмерҙәр клубтары үҙәге (етәксеһе Р. Канеев), Октябрьский ҡалаһынан “Живи, земля” һәм Башҡорт дәүләт университетының “Ватан” (етәксеһе А. Хөсәйенов) клубы ағзаларынан тора ине.\nБашҡортостан эҙәрмәндәренең йыйылма отряды 112-се дивизияның яу юлы буйлап автойөрөштә һәм Хәтер вахтаһында ҡатнашыусылар менән осрашыр өсөн 22 апрелдә Волгоградтағы Мамай Ҡурғанына ветерандар, Афған һуғышы яугирҙәре, атаман Александр Анатольевич Кривенцов етәкселегендәге “Всевеликое войско Донское” ойошмаһы казактары, Мамай ҡурғанындағы сиркәү священнигы отец Георгий килде. Элекке дуҫтар кеүек осраштыҡ. Отец Георгий былтырғы кеүек быйыл да башҡорттарҙың походҡа йыйынғанын ишеткәс, сәләмләп, изге эшебеҙҙә уңыштар теләр өсөн беҙҙең менән осрашырға ашыҡҡан. Митингыла отец Георгий беҙҙе сәфәребеҙҙә оҙата барасаҡ иң тоғро, дөрөҫ һүҙҙәр әйтте, уның әйткәндәрен станица һәм хуторҙарҙа казактар менән осрашҡанда гел хәтергә алдыҡ: “Ҡаныбыҙ бер – ҡыҙыл төҫтә, Ватаныбыҙ бер – Рәсәй, башҡаһы юҡ. Бөйөк Ватан һуғышында беҙ – рустар, башҡорттар, татарҙар, сыуаштар, ҡолас еткеһеҙ Ватаныбыҙҙың башҡа халыҡтары – динебеҙ, телебеҙ айырымлығына ҡарамай, Ватаныбыҙ өсөн бер үк ҡан ҡойҙоҡ!”\nЮлыбыҙҙағы киләһе пункт – Дондағы Калач ҡалаһы. Ҡалаға ингән ерҙә беҙҙе “Всевеликое войско Донское” ойошмаһының 2-се казактар округы атаманы Андрей Афанасьевич Махин етәкселегендәге казактар ғәскәре ҡаршы алды. Бергәләп Еңеү поезын ҡаршыланыҡ, Бөйөк Ватан һуғышы йылдарында һәләк булғандарҙың туғандар ҡәберлегендә Мәңгелек утҡа сәскәләр һалдыҡ. Артабан Пятиморскиға “Фронттар берләшмәһе” монументына юлландыҡ. Казактар беҙгә автойөрөштә күтәрергә үҙҙәренең байрағын тапшырҙы.\n2018 йылдың 23 апрелендә Обливская станицаһында Бөйөк Ватан һуғышында һәләк булған һалдаттар ерләнгән туғандар ҡәберлегендә тантаналы рәүештә Ростов өлкәһен фашист илбаҫарҙарынан азат итеүгә 75 йыл тулыуға арналған Төбәк-ара Хәтер вахтаһы асылды. Тантаналы митингыны Ростов өлкәһенә автойөрөштә һәм Хәтер вахтаһын асыуҙа ҡатнашыу өсөн махсус рәүештә килгән Рәсәй Дәүләт Думаһы депутаты Илдар Бикбаев асты. Ойоштороусылар исеменән “Рәсәй эҙәрмәндәр хәрәкәте” дөйөм Рәсәй йәмәғәт ойошмаһының Ростов төбәк бүлексәһе етәксеһе Владимир Кириллович Щербанов һәм мин, отставкалағы подполковник, хәрби бәрелештәр ветераны Мәхмүт Бакир улы Сәлимов, сығыш яһаныҡ.\nТантанала Өфөнән килгән, Обливская станицаһы янында һәләк булған М.М. Таһировтың ейәнсәре Лилиә Рафаэль ҡыҙы Агишева ла бар ине. Ул беҙҙең менән был юлды былтыр ҙа үткәйне. Шулай уҡ Волгодонскиҙан Александр Васильевич һәм Рәмилә Сабир ҡыҙы Костиндар ғаиләһе ҡатнашты, улар оҙаҡ йылдар ҡартатаһы, 112-се Башкавдивизияның хәбәрһеҙ юғалған яугире Аллабирҙе Ҡәҙербирҙинды эҙләй. Обливская районы хакимиәте, йәштәр, казактар, эҙәрмәндәр, Дондағы Ростовтан һәм Башҡортостандан килгән автойөрөштә ҡатнашыусылар күмәкләп туғандар ҡәберлегенә венок һәм сәскәләр һалдыҡ.\nАвтойөрөш ваҡытында өс көндә беҙ алты ҡаланы, шул иҫәптән Волгоградты, Дондағы Калачты, Обливская, Морозовск, Тацинская һәм Белая Калитваны үттек. Бөтөн ерҙә лә икмәк-тоҙ, асыҡ йөҙ, музыка һәм казактар йыры менән ҡаршы алдылар.\nЙыл һайын автойөрөштө бер үк девиз аҫтында ойошторабыҙ: “Үткән һуғыш юлдарынан киләсәктәге тыныслыҡҡа”, әммә быйыл казактар үтенесе буйынса уға өҫтәмә девиз алдыҡ: “Дондың казак даны!” (“Казачья слава Дона!”). 1798 йылдың 10 апрелендә бөтөн башҡорт халҡы казак сословиеһына ҡабул ителә. Дон казактары башҡорттар менән 1812 йылда Рәсәйҙән француздарҙы ҡыуғанын, Лейпциг янында һуғышҡанын, походты Парижда тамамлағанын иҫенән сығармай. Атаман Матвей Иванович Платовтың француздарға ҡаршы һуғышҡанда ҡаһарманлығы өсөн башҡорт казактарына ҡыҙыл лампастар йөрөтөргә рөхсәт иткәнен дә улар яҡшы хәтерләй. Уға тиклем бындай хоҡуҡ Дон казактарында ғына була. Һәм бында, Дон буйында, 112-се Башҡорт кавалерия дивизияһын хаҡлы рәүештә казак дивизияһы тип йөрөтәләр.\nҺәр ҡалала беҙ митингтар үткәрҙек, мемориалдарҙа сәскәләр һалдыҡ, “түңәрәк өҫтәл”дәр, урындағы халыҡ, йәштәр менән осрашыуҙар ойошторҙоҡ. Был саралар барыһы ла ҡала һәм райондарҙың ижади коллективтарының концерты менән тамамланды. Тамашала Азамат Асаинов ҡурайҙа уйнаны. Бик күптәр беҙҙең боронғо дала һәм тауҙар моңон тәүге тапҡыр ишетте. Айырыуса халыҡты шәһит киткән һалдаттарҙың йәне торналар менән Ватанға әйләнеп ҡайтыуы тураһындағы легенда хайран итте. Һәр яҙ һайын торналар сыңрауы туғандарына уларҙың ҡайтыуы тураһында хәбәр итә, был турала Рәсүл Ғамзатов та шиғырында әйткән. Азамат Асаинов “Сыңрау торна”ны уйнағанда күптәр күҙ йәшен тыя алманы.\nБеҙгә был осрашыуҙарҙан һуң йәштәр, өлкән быуын кешеләре килеп, беҙҙе көткәндәре, уларҙы илбаҫарҙарҙан азат иткән башҡорт яугирҙәрен онотмауы тураһында һөйләне, күҙ йәше ҡатыш рәхмәт һүҙҙәре ине улар. Дон халҡы беҙҙе һәр ваҡыт көтәсәк!\nОйоштороу комитеты ағзалары В.К. Щербанов һәм шәхсән үҙем исеменән Ростов өлкәһен фашист илбаҫарҙарынан азат итеүгә 75 йыл тулыуға арналған Хәтер вахтаһын һәм автойөрөштө ойоштороуға булышлыҡ иткән һәм ҡатнашҡан барыһына ла рәхмәт әйткем килә. Бына улар:\n– “Һуғыш инвалидтары” “Афғанстан һуғышы һәм хәрби хәрәкәт инвалидтары” йәмәғәт ойошмаһы идараһы етәксеһе, полковник Попович Алексей Максимович;\n– Ростов өлкәһе Хәрби комиссариаты һәм хәрби комиссар, полковник А. П. Трушин;\n– “Всевеликое войско Донское” казактар йәмғиәте һәм атамандың беренсе урынбаҫары, полковник М.А. Беспалов, шулай уҡ Волгоград округы атамандары А.А. Кривенцов, 2-се казак округы атаманы А.А. Махин, Дон казак округы атаманы А.Н. Сидаков;\n– Хәтер вахтаһын ойоштороусыларҙың береһе, Дәүләт Думаһы депутаты И.З. Бикбаев;\n– ике автойөрөштә ҡатнашҡан, Ростов өлкәһенең башҡорт-татар мәҙәни үҙәге ағзаһы Ләйлә Ишкина, Илдар Сәғитов, Татьяна Сәғитова, Гөлйыһан Сәлимова;\n– Өфө ҡалаһынан ике автойөрөштә лә ҡатнашҡан 112-се Башкавдивизия яугиренең ейәнсәре Лилиә Агишева;\n– БЮТ телеканалы етәкселеге һәм шәхсән программа редакторы Рафиҡ Әхмәтшин һм оператор Рушан Артыҡов;\n– Стәрлетамаҡ дәүләт театр-концерт берләшмәһе ҡурайсыһы Азамат Асаинов;\n– мәғлүмәти яҡтан даими ярҙам күрһәткән һәм Бөтә донъя башҡорттары ҡоролтайы сайтында яҡтыртҡан Айгөл Шәрәфетдинова;\n– матди ярҙам күрһәткән яҡташтар;\n– Обливская станицаһының Тыуған яҡты өйрәнеү музейы директоры Валентина Михайловна Лымарева.\nШулай уҡ Ростов өлкәһен азат итеүгә 75 йыл тулыуға арналған сараларҙы үткәреүгә ярҙам иткән Дондағы Калач, Обливская, Морозовск, Тацинская, Белая Калитва ҡалалары хакимиәттәренә оло рәхмәт.\nҒөмүмән, автойөрөштә һәм Хәтер вахтаһын үткәреүгә үҙ өлөшөн индергән һәммәгеҙгә лә рәхмәт!\nАвтор: Мәхмүт СӘЛИМОВ.\nИлдар Шэйэхмэтов от 02.06.2018, 13:03\nAфарин,любезники!Мэхмут Бакирович!Изге эш ерзэ ятып калмас, тарихта калыр. Якшы яугир ятып калмас, атып калыр, Уз мэлендэ халкыбызга эйтер хузен Эйтеп калыр! Былтыр ,,Любизар ,, клубы тапшырган 112 БКД байрак/макеты / ныклы кулдарза данлы юлдарза елберзэуенэ шатбыз!


«Башинформ» Өфөнөң иң популяр сайты тип танылды // Йәмғиәт | новости башинформ.рф\n«Башинформ» Өфөнөң иң популяр сайты тип танылды\n14:04, 13 сентября 2011 Йәмғиәт\nӨфө халҡы «Башинформ» мәғлүмәт агентлығы сайтын ҡаланың иң популяр һәм ышаныслы интернет-ресурсы тип иҫәпләй. Социологик һорашыу барышында өфөләр тап уны беренсе урынға ҡуйған. Был хаҡта ҡала башлығында үткән оператив кәңәшмәлә ҡала хакимиәтенең мәғлүмәт-аналитика бүлеге начальнигы Раил Мөхәмәтов хәбәр итте.\nСоциологик һорау алыу Рәсәй фәндәр академияһы Өфө ғилми үҙәгенең Социаль-иҡтисади тикшеренеүҙәр институты ҡатнашлығында үткән. Өфөлә һәм Башҡортостанда барған хәл-ваҡиғалар һеҙҙең ҡарашҡа ҡайһы электрон киң мәғлүмәт сараһында тулы һәм дөрөҫ яҡтыртыла, тигән һорауға яуап итеп, өфөләрҙең 29 проценты «Башинформ» агентлығын атаған. 12,8% тауыш йыйған Башҡортостан Республикаһы Президенты Рөстәм Хәмитовтың «Йәнле журнал»дағы блогы икенсе урын алған. Өфө ҡалаһының рәсми сайты өсөнсө урында – уны һорау алыуҙа ҡатнашҡандарҙың 12,3 проценты атаған. 11% һәм 6% тауыш йыйған Башҡортостан Президентының һәм республика Хөкүмәтенең рәсми сайттары дүртенсе һәм бишенсе позицияларҙа урынлашҡан.\nӨфө башлығы Павел Качкаев билдәләүенсә, бөгөн баҫма киң мәғлүмәт сараларының популярлығы кәмей – статистика буйынса һәр өсөнсө кеше генә матбуғатты уҡый. Халыҡтың төп өлөшө мәғлүмәтте тап интернет аша ала.\n— Шуға күрә интернет-ресурстарға иғтибарлы ҡарашта булырға һәм улар менән эшләргә кәрәк, — тине Павел Качкаев. – Тәү сиратта, интернет аша кешеләрҙең ыңғай мәғлүмәт алыуы кәрәк.\nТеги: киң мәғлүмәт саралары, интернет, социологик тикшеренеүҙәр